Hanya Mampu Beli Plastik Sebagai Pengganti Mainan Anak, Netizen Sebak Tengok Kanak-Kanak Ini Tetap Gembira Bermain

Bagi kanak-kanak adalah menjadi satu kegembiraan apabila mendapat mainan yang baru. Tidak kisahlah mainan apa pun, pasti akan di sambut dengan tawa gembira.

Namun lain pula dengan ibu bapa, mereka akan berasa sedih apabila berasa tidak mampu untuk memberikan apa yang disuaki atau kehendak anak-anak.

Sebagai gantinya, mereka akan cuba mengantikan dengan apa yang mereka mampu berikan demi untuk melihat anak-anak gembira.

Disebabkan itulah, ada sesetengah ibu bapa sanggup bekerja lebih masa, ada yang terpaksa tinggal jauh dari keluarga, bekerja offshaw umpamanya demi untuk meningkatkan tahap ekonomi keluarga untuk kehidupan yang lebih baik.

Begitulah yang telah dilakukan oleh seorang bapa ini yang bertindak membeli plastik untuk anak-anaknya. Bagaimana plastik boleh dibuat mainan?

Mungkin ianya agak janggal bagi sesetengah orang, namun itulah hakikatnya. Masih ada lagi kanak-kanak yang gembira dengan hanya bermain plastik sebagai alat permainan mereka.

Melalui satu video yang telah dikongsikan di laman Tiktok, pemilik akaun berkenaan @ainuntazrie, dalam dilihat seorang lelaki berkongsi hasratnya untuk membeli alat permainan untuk anak-anaknya dirumah.

Tetapi, mungkin kerana belum berkemampuan, dia akhirnya masuk ke sebuah kedai dan pergi ke bahagian jualan pelbagai jenis plastik untuk dibeli sebagai hadiah mainan anak.

Menurut lelaki itu, dia membeli plastik sebagai ganti kepada alat permainan anak-anaknya dengan harapan agak anak-anaknya itu akan gembira dengan permainan baru mereka.

Apa yang membuatkan kita semakin sebak apabila melihat kedua-dua anak yang menerima hadiah plastik itu dilihat cukup gembira seperti mendapat hadiah permainan baru itu. Mereka seronok bermain plastik bersama-sama.

Rata-rata netizen sangat tersentuh melihat video tersebut, ramai juga yang telah memuji akan anak-anak lelaki ini menyatakan walaupun si bapa hanya membelikan plastik untuk dibuat permainan, namun anak-anak ini langsung tidak kisah dan gembira bermain dengannya.

[TIPS]


Petua Buang Angin Badan Dan Kempiskan Perut, Buat Air Herba Ini. Boleh Cuba.

Menjaga kesihatan badan adalah sangat penting bagi semua individu dan tidak mengira faktor usia. Salah satu sebab mengapa penting adalah untuk memastikan tahap kesihatan berada dalam keadaan yang baik.Sekiranya tidak mengekalkan kebersihan diri, maka kita akan lebih mudah untuk dijangkiti pelbagai penyakit. Selain itu, mengamalkan petua tradisional dengan ramuan herba boleh dijadikan salah satu cara untuk mengekalkan kesihatan diri.

IKUTI PERKONGSIAN INI.

Mungkin lari dari tajuk grup tapi saya rasa ilmu nie bleh dipelajari sb ianya satu masakan dijadikn minuman kesihatan
Air herba ini bahan2 nya bleh didapati disekeliling rumah kita atau senang didapati dipasar2. Khasiatnya ialah membuang angin, mengempiskan perut, toxin, pening, kesihatan buah pinggang
Bahannya

1 botol mineral besar
2 inci Halia muda (diketuk)
1 btg serai (dititik)
Daun pandan 3 helai
Gula merah/gula kabung/gula batu (ikut rasa)
1 Uncang teh (apa2 brand pn bleh)
Lemon
Madu

Caranya:

Rebus, halia, serai dan daun pandan selama setengah jam dgn api yg sederhana..bila mendidih biarkan mendidih lg selama 15 min. Letak gula merah atau gula kabung atau gula batu dan kacau sehingga larut. Letak uncang teh selama 5 minit. Tapis
Bila nak minum bleh juga diletak kan hirisan lemon dn sedikit madu jika suka. Minum suam2 atau sejuk pn sedap.

Amalkan seminggu 3 kali..In Shaa Allah


Rasa Masam Manis Buah Mulberry Ini Rupanya Banyak Khasiat. 16 Faedah Jika Makan Buah Ini.

Umum mengetahui bahawa pentingnya menjaga kesihatan. Badan yang sihat, sudah tentu mudah untuk kita melakukan urusan harian.

Mengamalkan senaman, mengambil makanan tambahan dan pengambilan menu yang sihat adalah antara yang sering dilakukan supaya badan terhindar dari penyakit dan kekal cergas.

Pengambilan buah-buahan adalah antara pemakanan yang perlu dijadikan amalan harian. Salah satunya buah Mulberry yang mempunyai banyak khasiatnya.

Pokok ini adalah tanaman yang mudah hidup dan dijaga. Rugi rasanya jika tidak ada sepohon pokok ini di halaman rumah.

Jom ikuti khasiat pokok Mulberry ini.

Khasiat Pokok Mulberry yang mungkin ramai tak tahu.

Tanaman dengan daun penghasil klorofil ini awalnya dikenal sebagai makanan istimewa ulat sutra, jika tidak makan daun ini ulat sutra tidak menghasilkan sutra yang baik. oleh karena itu, banyak petani yang membudidayakan tanaman ini.

Mulberry adalah jenis tanaman yang tumbuh dengan sinar matahari sehingga tanaman ini dapat tumbuh pada ketinggian lebih dari 100m dari permukaan laut.
Mulberry memiliki sebutan nama yang berbeda di tiap negara seperti di Indonesia tanaman ini dikenal dengan sebutan Murbei atau arbei, di inggris disebut Mulberry dan di Cina dikenal dengan nama Sangye.

Menurut ahli kimia, daun murbei mengandung beberapa ekstrak kimia untuk tubuh seperti ecdysterone, inokosterone, lupeol, betasitosterol, rutin, moracetin, isoquersetin, scopoletin, scopolin, alfa, betahexenal, cis beta hexenol, cis lamda hexenol, benzaidehide, eugenol, lanaloolbenzyl alcohol, butylamine, acetone, trigonelline, cholin, adenine, copper, zinc, vitamin (a, b1, c dan karoten) dan asam amino, clorogenik, fumarat, folat, dan asam formyltetrahydrofolik, mioinositol dan phytoestrogren.

Daun Mulberry ini adalah ideal untuk membantu mengatasi atau
mengurangkan penyakit berikut :
1. Penawar dan mencegah penyakit kencing manis (diabetes)
2. Mengawal serta mengurangkan kolesterol dalam pembuluh darah
3. Mengawal serta mengurangkan tekanan darah tinggi
4. Membantu mengelakkan serangan sakit jantung
5. Membantu dalam kehilangan berat badan
6. Mengurangkan keadaan asma yang teruk
7. Melambatkan proses penuaan dan meremajakan kekuatan anda
8. Mengurangkan risiko kerapuhan tulang kerana kandungan kalsium yang tinggi
9. Meredakan batuk, perasaan cemas dan kegelisahan
10. Mengurangkan kesakitan ketika datang haid
11. Membantu perjalanan haid yang tidak teratur
12. Menambahkan tenaga
13. *Meningkatkan produksi susu badan*
14. Membantu mengurangkan migraine, sukar tidur malam (insomnia) dan hipertensi
15. Memiliki semua 18 asid amino dan mengandungi vitamin B, B1, B2, C, asid folik, potassium yang amat diperlukan
16. Membantu, mencegah dan mengurangkan risiko penyakit kanser (antioksidan)

Sumber: Salimzah Mohd Tahir

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Walau Masak Hari-Hari Dapur Mesti Kemas Dan Bersih. Ikuti Cara Wanita Ini Uruskan Ruang Memasak.

Ruang dapur walaupun tempat memasak mesti berkeadaan bersih bagi memastikan hidangan makanan di masak dengan sempurna.

Begitulah yang seharusnya diamalkan oleh mak-mak setelah selesai memasak hidangan keluarga.

Menerusi perkongsian ini boleh dijadikan inspirasi agar dapur sentiasa bersih walaupun hari-hari masak.

Ikuti tip wanita ini.

Dulu masa zaman anak dara Mak pesan,

” Lepas masak terus kemas dapur. Jangan tinggalkan lama tak berkemas. Nanti jadi tabiat..”

Memang pun. Bila kita tengok habit mak, kita pun akan terikut.

Cara saya settle hal di dapur selepas memasak:-

1) Sambil masak basuhlah apa yang patut dulu. Tak susah pun sebenarnya kalau dah biasa. Kena ligat.

2) Kalau rasa penat sangat saya takkan paksa diri. Saya akan ke ruang tamu, rest dalam 10-15 minit kemudian sambung mengemas.

3) Cuci segala alatan memasak, lap dapur, lap table top, sapu dan mop.

Dapur adalah ruang untuk kita sediakan menu untuk keluarga. Dapur yang bersih sedikit sebanyak akan mempengaruhi kesihatan setiap ahli keluarga. Kalau ke kedai makan bila tengok dapur kotor, rasa- rasanya nak tak kita makan di situ? Tentu tak sanggup kan. So sama jugalah di rumah. Kena ambil berat juga bab ni.

Siap dah masak menu hari ni, Tomyam, Ikan siakap stim, Ayam goreng.

Sumber: Nurlia Mohd Nor


Sesekali Buatlah ‘Kerja Gila’, Lupakan Alam Dewasa. Stress Boleh Hilang, Bonding Dengan Anak Pun Lagi Kuat!

Akan datang satu ketika buat tu tak kena, buat ni tak kena. Dah kalau jadi macam tu, mula lah jadi stress, kerja nak marah je! Betul tak?

Nak-nak lagi untuk surirumah yang hanya kerjanya duduk rumah je, keluar pun semata hantar anak-anak sekolah, pergi kedai beli barang. Itulah rutin harian yang dibuat, sampai naik muak dibuatnya!

Ada satu hari tu, saya rasa tepu sangat. Kepala serabut, badan tak hilang-hilang penat. Emosi pun jadi kacau.

Saya kata, tak boleh jadi ni.
Kalau saya biar lama-lama macam ni, mau anak-anak pun jadi mangsa nanti.

Saya kena keluar!

Maklumlah, saya ni jenis entrovert. Kalau lama sangat tak jumpa manusia lain, mulalah rasa lain macam down dia.

Jadi hari tu, saya keluar juga ke rumah. Biarpun hari hujan. Tak apalah belum ada manusia yang boleh saya jumpa. Atleast, bila keluar rumah, hilang jugalah tepu kepala.

“Jom, kita main puddle!” ajak saya pada anak-anak.

Maka, bermandi hujanlah kami di tengah-tengah padang sambil bermain tanah. Nasib baik hujan dah reda waktu tu. Kilat pun tak ada. Cuma kami diancam oleh mata-mata yang memandang.

Peduli la orang nak cakap apa. I’m doing this for my insanity!

Saya declare hari tersebut sebagai Hari ‘Sukati Aku’. Hari yang saya ambil keputusan untuk lupakan alam dewasa. Dan bersedia messy play bersama anak-anak.

Amazing sangat feeling at that moment.

Kami kejar burung-burung yang ada atas rumput.
Kami lumba lari dan main kejar-kejar. Berbaring atas rumput.
Main tanah bersama-sama.
Dan kami ketawa macam macam orang gila.

30 minit aje. Tapi release dia, masya Allah… puas gile.

Pukul 5.30, ayahnya pulak baru sampai rumah. Rupanya si ayah pun ada plan nak mandi hujan. Siap belikan fork & shovel serta lori tanah mainan lagi.

Jadi hari tu, 2 kali conquer padang. Tengoklah tu. Si ayah pun lupa dia dah tua. Berjangkit dengan bini agaknya. Haha!

Serius korang.

Sesekali, buatlahkerja gila. Lupakan alam dewasa kita yang dikelilingi dengan pelbagai perkara yang serius. Lupakan obses kita nak sentiasa nampak kemas dan bersih. Turut serta bermain, berfantasi dan bergelak ketawa bersama anak.

Satu hari yang kita buat kerja gila tu, mungkin akan jadi memori yang melekat dalam ingatan anak sampai mereka tua.


Dibayar RM33,000 Sebagai Ganti Rugi Nyawa Anak. Ibu Ni Kongsikan Kisahnya Tarik Perhatian!

Sekiranya berlaku kecuaian yang mengakibatkan kematian dalam ahli keluarga, tentu sahaja begitu sukar untuk kita menerimanya. Apatah lagi jika ianya terjadi pada anak sendiri. Bukan tidak redo, tapi sebagai ibu ayah kita merasakan ‘pergi’ nya anak kita perlu dibela!

Berikut adalah perkongsian daripadanya yang mencuri tumpuan umum dan sekali gus memberi respons yang pelbagai daripada netizen.

Ramai yang message bertanya rentetan kisah pemohonan pampasan dari KKM ini. Jadi saya summarykan di sini kerana last time tulis dalam keadaan emosi, mungkin ayat tunggang langgang sikit.

Pampasan untuk kematian arwah anak saya Najmi Hariz pada 14 Feb 2020, di atas kecuaian pihak hospital Serdang diumumkan oleh pihak KKM dan AGC sebanyak RM33,000 sahaja pada bln 19 Jan 2023, hampir 3 tahun selepas kematian anak saya. Saya telah membuat rayuan untuk memohon jumlah yang lebih malangnya ditolak mentah2 oleh pihak mereka.

Saya tahu mereka saja main game, kerana tempoh masa untuk membuka kes di mahkamah hanyalah 3 tahun dari tarikh kematian. Jadi di sini, diorg dah tau, tangan saya sudah terikat tidak boleh saman, tetapi hanya mendapat pampasan. Berdasarkan perbualan dengan lawyer2, kes ini tidak patut drag selama ini. But pihak hospital dan KKM tgh cuba selamatkan diri sendiri dengan melewat2kan perkara ini, kerana tahu saya mahukan penyelesaian tertutup.

Pada 13 Feb 2020, saya telah hadir ke hospital serdang pada jam 10.30 pagi kerana anak saya demam. Pada jam 12.30 tgh hari kami dihantar pulang kerana Dr bertugas mengatakan anak saya hanya demam biasa.

Pada ptg hari, hati kami tidak sedap dan sekali lagi ke hospital serdang dan terus ke red zone. Dr di red zone bertanya, mengapa anak saya dihantar balik, sedangkan ujian darah pagi tadi menunjukkan anak saya sudah ada bacteria infection. Untuk kana2 biasa sudah kena warded, inikan pula anak saya yang baru menjalankan Open heart surgery (pembedahan jantung besar) 8-9 bln yang lalu.

Pelatih2 Dr berkurumun cuba membuat line ke anak saya yg berusia 2thn lebih. mahu berpuluh2 injection diberi oleh 4 Dr, semua x dpt line. Anak saya makin sakit dan lemah, dan saya suruh memanggil Paeds kerana nak dpt line budak kecik, bukan mudah untuk pelatih biasa. Saya tiba jam 7.15pm, dan dalam jam 8 mlm baru Paeds turun dan membuat line, dengan 1 attempt sahaja.

Saya menerangkan rekod kesihatan anak saya, yang dia di bawah pantauan paeds cardiologist serdang. Dan anak saya yg baru menjalankan operation jantung bergantung nafas kepada shunt yang membantu pam oksigen dan darah dijantungnya.

Dr Paeds menjawab ini isu demam, tiada kena mengena dengan jantung.

Dari pagi saya cuba menerangkan masalah kesihatan anak saya. Dr di sesi pagi hanya scroll dan jawab, panjangnya report anak ni. Tanpa mendengar penerangan kesihatan anak.

Dr malam pula, membuat diagnosis sendiri tanpa tahu keadaan anak. Buku rekod kesihatan anak tidak dibaca sama sekali.

Walau disebut byk kali anak saya adalah pesakit jantung dan asplenia (lahir tanpa limpa dan tiada antibodi), jika demam adalah penting dia mendapat antibiotik paling kuat kerana tidak dapat menentang jangkitan bakteria, tetapi Dr masih tidak memberi antibiotik.

Anak saya mula sesak nafas, ketika itu hanya Dr pelatih saja ada. Saya inform Dr, dan dia hanya memberi mask oksigen, dan suruh pakai. Anak saya menolak2 tidak mahu pakai, dan Dr tu hanya jawab, x pakai mmg la sesak nafas.

Sampai jam 11 mlm, tiada rawatan diberikan lagi, mahupun ubat antibiotik yg di minta. Bila melihat anak semakin lemah, saya panggil Dr dan bg warning jika ubat x tiba lagi, dan apa2 berlaku, u will regret n take the responsibility, baru la Dr tu minta ubat antibiotik dan nurse di red zone ambil di Farmasi.

Setibanya ubat tu, Dr sekali lagi mahu membuat line baru untuk masukkan ubat. ketika itu anak saya sedang minum air, dan Dr tu tanpa sabar mencucuk jarum dan ketika itu saya rasakan nyawa anak saya keluar dari tubuhnya, dan terus terkulai pergi tak kembali. Saya meraung2 ketika itu, semua Dr bertempiaran lari dan cuba memberi CPR. Masa tu semua Dr pakar ntah dari mana muncul, sedangkan sebelum tu hanya pelatih saja ada. Dr pelatih dan paeds tu terus menghilang selamatkan diri.

Saya memfailkan surat ex gratia (pampasan) dr kes ini sejurus anak meninggal, dan pihak hospital mengaku akan kesilapan ini. Sebagai solusi, Doktor sesi pagi yang menyuruh anak saya pulang ke rumah, telah dipindahkan ke hospital lain. Farmasi di red zone sudah dibekalkan dengan ubat penting. Doktor sesi malam yang bongkak, pihak hospital ckp, dia make salah judgement, tiada tindakan di ambil tapi hanyalah permohonan maaf dari ketua emergency dept.

Kemudian mereka menarik kes ini selama 3 tahun untuk menutup mulut saya untuk ke mahkamah, dan menambahkan pedih kami dengan menolak rayuan pampasan kami.

Adakah RM33,000 itu nilai yang diukur oleh mereka untuk nyawa anak kecil saya? Ini gambar anak syurga saya yg x pernah saya tunjuk atau mampu tgk sendiri. Walau byk keping saya ambil, smpi ke hari ini saya x mampu tengok sendiri. 3 tahun gambar ni saya simpan dan tak mampu tgk, hari ini saya kuatkan hati utk share pada semua, apa akibat kecuaian pihak hospital serdang dan doktor2nya telah buat pada anak saya!

Sistem Pengurusan Aduan Awam (SISPAA)

Berkongsi di sini sbb ada yg menghubungi saya bagaimana kaedah saya berurusan dgn pihak hospital tanya mengeluarkan duit utk hire lawyer.

Untuk menuntut pampasan atas kecuaian pihak hospital, ada 2 cara yang saya tahu. 1 aduan melalui SisPA atau 1 boleh melalui peguam. Saya tahu bukan mudah untuk kita orang biasa2 ni untuk mengupah peguam kerana kos yang tinggi. Saya cuba explore kaedah ke3 melalui NGO. Kalau ada kenalan atau NGO yg aktif menentang isu2 seperti, mungkin boleh juga hubungi mereka dan share nama2 NGO ni di sini.

Tuntutan pampasan kerana kecuaian di hospital perlu dilaporkan di:

Sistem SisPA ni ada untuk setiap kementerian. Tapi saya pun tak pernah explore semua.

Dalam laporan tu letak sedetail boleh kejadian, patient id, tarikh dan maklumat2 yg kita tahu berkaitan dgn kes ini. Selepas submit, kita akan dapat 1 email yang menyatakan mereka akan menghubungi kita. Saya x pasti brp cpt mereka akan hubungi kita, biasanya akan dapat tarikh meeting dalam masa 3 bln dari tarikh laporan.

Dalam kes saya, saya dpt date 18 september 2020 untuk meeting bersama hospital serdang, 7 bln selepas tarikh laporan. Pada meeting pertama, pihak hospital akan investigate the case, dan terangkan pilihan2 yang kita ada, dan sama ada kita ada kes atau tidak.


Bila Berlaku Kemalangan, Penarik Kereta Datang Ini Yang Kena Buat Supaya Elak Tertipu.

Malang tak berbau. Setiap kejadian yang akan terjadi secara tiba-tiba tanpa kita sempat bersedia untuk mengelaknya.

Begitu juga dengan kemalangan. Biasanya akan ada penarik kereta untuk menarik kereta di tepi jalan raya.

Namun ada juga menjadi mangsa penipuan oleh sesetengah pihak. Nak tahu tipnya ikuti panduan ini.

Tips berguna bila eksiden. Sila ambil tahu. Kalau  tak nak tertipu.
Tahukah anda jika kemalangan dan longkai (penarik kereta) datang dan longkai akan suruh tandatangan dokumen supaya mereka dapat komisen 10%?

Janganlah sesekali anda tandatangan dokumen tu dan tak perlu risau longkai akan gertak dan momokkan dengan cerita sedih itu la ini la.
Jadi apa tindakan anda?

Pertama jangan tandatangan dokumen tu.
Kedua cakap kat dia saya cuma nak towing sahaja. Biasanya caj dalam RM200 je.
Tarik kereta anda ke balai yang sepatutnya untuk buat laporan polis (ikut kawasan la).
Lepas buat laporan suruh longkai tu hantar ke bengkel panel yang buat repair. Haaa yang kena ada pengalaman kalau tak ada pun tak apa just call insurance dan minta alamat panel yang buat repair kemalangan.

Lepas tu, hehehe ni bahagian yang best. Tibalah giliran anda pula untuk claim 10 peratus dari tokey bengkel.

Caranya esok adjuster insurance akan datang bengkel dan kira jumlah kerosakan. Katalah kereta mahal BMW ke Mercedes ke total repair RM100,000 so anda boleh claim RM10K dekat tokey bengkel sebab anda dah bagi job kat tokey bengkel.

Sebab tu la longkai bergaduh berebut kereta sebab nak dapat duit komisen dari bengkel kereta.
Dan juga hati-hati ada bengkel kuat kencing sebab dia dapat claim dari insurance tapi dia tak tukar barang tu, dia just repair je.

Dan juga hati-hati kalau longkai kata hantar kat bengkel saya. Heheheh. Tu longkai penipu sebab longkai tak ada bengkel. Dia just pancing je.
Ini pengalaman aku la. Dulu aku kemalangan kereta hancur total claim RM120,000.
Jadi tokey bengkel tu terpaksa la bagi aku RM12k komisen dan juga lost of use 3 bulan sebab ambil masa lama untuk repair dan longkai hanya dapat duit towing je RM180. Hahahah memang panas longkai tu sebab tak berjaya nak makan aku.
Dan juga call insurance dan suruh dia emel detail barang yang sepatutnya tukar. Lepas tu cek satu-satu lepas siap repair.

Kalau kurang satu korang minta duit kat tokey bengkel tu. Kalau tak korang gertak nak buat repot polis sebab dia tipu. Dulu tokey bengkel kena gertak dengan aku terus dia bayar kat aku. Hahahah.

TAHUKAH ANDA?
Korang tau tak kalau korang kemalangan, selain boleh claim repair, korang jugak boleh claim Loss Of Use. Dia orang bagi pampasan RM30-RM50 sehari.
Katalah kereta korang duk dalam bengkel 30 hari, insuran akan bagi RM30 sehari.
Jadi, korang akan dapat RM900 selama kereta dibaiki. Tapi disebabkan rakyat Malaysia kurang perihatin akan hak pengguna, majoriti tak tahu pasal pampasan Loss of Use.

Sumber: Anymous Malaysia.


“Daddy Pergi Mana? Dengan Sapa? Comel Je Tanya.”  Gelagat Maryam ‘Soal Siasat’ Fizo Omar Buat Warganet Terhibur!

Gelagat  anak Fizo Omar sering mengundang perhatian netizen. Dengan loghatnya yang bersahaja membuatkan ramai terhibur. Terbaru, Fizo Omar memuat naik sepotong video ketika mengambil anaknya meraih perhatian ramai.

Maryam atau nama sebenarnya Wan Maryam bertubi-tubi bertanyakan soalan buat ayahnya.

Lagaknya tak ubah seperti pegawai penyiasat, namun wajahnya teruja tatkala melihat kehadiran ayahnya. Cukup comel dan petah bercakap.

Bila cik yam jumpa daddy!
Cer dgr cik yam cakap ape kat daddy.

Gelagat bersahaja dua beranak ini mengundang perhatian warganet.

Untuk rekod, fizo mendirikan rumah tangga bersama Mawar Karim namun jodoh pasangan ini tidak panjang. Mereka mendirikan rumah tangga pada November 2013, sebelum bercerai dengan talak satu pada 10 Julai 2019.

Walaupun sudah berpisah, namun masih tetap berhubung baik demi anak kesayangan mereka ini.


Bila Syamsul-Ira Kazar Nikah Di Thailand. Peguam Ni Kongsi Bab Undang-undang Dari Situasi Yang Terjadi, Tarik Perhatian!

Hangat diperkatakan sejak semalam apabila Syamsul meleraikan spekulasi dengan mengesahkan telah berkahwin  dengan wanita pilihannya, Ira Kazar di Thailand.

Kenyataan yang diberikan oleh Syamsul Yusof yang juga merupakan suami kepada Puteri Sarah Liyana, sekali gus telah menjawab teka teki selama ini berkenaan pergolakan rumah tangga mereka kepada umum.

Pun begitu berita yang diterima ini cukup dikesali bukan sahaja di pihak Puteri Sarah dan ahli keluarga terdekat bahkan semua hati wanita bergelar isteri turut kecewa bahkan hancur luluh apabila melihat Syamsul sebagai suami yang selama ini menafikan berkenaan khabar angin yang kononnya ada hubungan dengan wanita tersebut, namun akhirnya telah pun berkahwin di Thailand!

Susulan daripada kejadian ini timbul juga banyak persoalan di kalangan netizen berkenaan poligami hingga ada yang terus mencari kepastian berkaitan tindakan undang-undang bila berlakunya seperti ini dalam perkahwinan. Hal ini seperti mana yang dikongsikan oleh Peguam Nor Zanetha di akaun facebooknya.

“Baru buka whatsapp tiba-tiba, dapat mesej dari wartawan pasal poligami. Saya pun semaklah di media sosial. Oh, padanlah. Sekejap je tertinggal keretapi. Laju betul update berkenaan kes Puteri Sarah, Shamsul Yusoff dan Ira Kazar ini.”

Kita buat soal jawab mudah dan ringkas pasal topik ini:

1) Boleh tidak lelaki berpoligami di Malaysia?

Secara asasnya lelaki yang ingin berpoligami perlu mendapatkan kebenaran mahkamah. Jika gagal boleh didenda atau penjara atau kedua-duanya sekali. Contoh kes Bung Moktar dan Zizie Izette

2) Boleh tidak bernikah di luar negara?

Semua perkahwinan perlu didaftarkan di Malaysia. Apa kesannya jika berkahwin di luar negara? Di Malaysia jika tiada rekod perkahwinan yang didaftarkan dan sekiranya berlaku sesuatu kepada suami, contohnya kematian memberi kesan isteri dan waris tidak didaftarkan menuntut.

Situasi ini juga akan memberi kesan kepada status anak kerana ibu bapanya tidak mendaftarkan perkahwinan. Walaupun berkahwin di luar negara oleh pihak yang bertauliah dari segi syarak sah tetapi isu-isu diatas bakal memberi kesan kepada perkahwinan.

Adalah kesalahan jika perkahwinan gagal didaftarkan. Boleh didenda atau dipenjara atau kedua-duanya sekali. Banyak kes yang berkahwin di luar negara tanpa didaftarkan di Malaysia, banyak pasangan daftarkan kemudian dan perlu bayar denda. Pastikan berdaftar walaupun perlu bayar denda untuk urusan seperti di atas.

3) Boleh atau tidak mengadukan tentang pihak ketiga yang merosakkan rumah tangga?

Orang ketiga ini, tidak hanya bermaksud kekasih. Boleh jadi juga ahli keluarga, rakan atau jiran atau orang yang menghasut pasangan berpisah atau mengabaikan tanggungjawab.

Jika aduan dibuat kepada Jabatan Agama, pengadu perlu membawa bukti-bukti atau menyatakan perbuatan bagaimana pihak ketiga ini menghasut sehingga bercerai-berai atau menyebabkan tanggungjawab diabaikan. Contoh menghasut jangan balik rumah, menghasut jangan bagi nafkah dll.

Penguatkuasa akan menjalankan siasatan dan jika cukup elemen tertakluk kepada undang-undang, contoh Enakmen Jenayah Syariah Selangor ada memperuntukkan kesalahan ini, maka pendakwaan boleh memulakan kes di mahkamah terhadap orang yang merosakkan rumah tangga.

4) Bagaimana tindakan Puteri Sarah saman Ira Kazar di mahkamah sivil?

Kalaupun Ira Kazar telah diperisterikan oleh Shamsul Yusoff, tidak akan memberhentikan tindakan sivil oleh Puteri Sarah. Melainkan Puteri Sarah tarik balik atas kerelaannya sendiri.

Tindakan sivil oleh Puteri Sarah kalau kita baca laporan adalah kerana gangguan serta tulisan-tulisan atau muatnaik luahan Ira Kazar yang dikatakan satu bentuk gangguan di sosial media atau di mana-mana platform.

Jadi seperti yang dilaporkan, oleh Berita Harian dan kenyataan Puteri Sarah bahawa perbicaraan kes akan berlangsung pada Ogos 2023. Jadi untuk tuntutan ini, penulisan dan gangguan masih akan diteruskan. Perkahwinan itu tidak akan mengugurkan kes sebab tuntutannya kerana tulisan oleh Ira Kazar sebelum ini terhadap Puteri Sarah.

Setakat ini, kita belajarlah sedikit bab undang-undang dari situasi yang berlaku ini.


Kalau Nak Kulit Glowing, Amalkan Jus Ini Saja, Wanita Ini Kongsi Resipi Minuman Supaya Kulit Tampak Kemerah-Merahan Dan Anjal.

Memiliki kulit wajah yang halus dan licin sememangnya menjadi idaman setiap wanita.

Kulit wajah yang kusam dan beberapa butir jerawat di wajah sahaja pun sudah memberi kebimbangan. Risau jika jerawat makin bertambah.

Tidak dinafikan kulit yang cantik dan menjadi idaman kebanyakan wanita seperti licin, tegang, anjal dan tampak kemerah-merahan.

Oleh itu, ada yang sanggup berhabisan ratusan ringgit ke pusat kecantikan. Malah memperuntukkan perbelanjaan untuk membeli alat soleh untuk menutupi cela di wajah.

Namun, untuk kekal cantik bukan hanya bergantung kepada solekan semata tetapi dalaman juga harus diberi perhatian agar wajah kekal cantik walaupun tanpa solekan.

Hanya menggunakan dua bahan iaitu tomato dan susu, wanita ini kongsi petua.

JUS TOMATO SUSU UNTUK KULIT GLOWING

Kalau nak kulit glowing cantik dan anjal kena selalu makan tomato. Ramai artis amalkan makan dan minum jus tomato sebab memang bagus bukan je untuk kulit malah untuk jantung kita.
Kali ni mala share jus tomato susu pulak. Memang sedap diminum berbanding jus tomato semata-mata. Lepas tu, lebihan nya bulak boleh di buat ice cube untuk buat masker

Bahan dan Cara Membuat :

Buah tomato 1 biji
Susu rendah lemak 200ml
1. Rendam tomato dengan air garam untuk buang racun pada kulit tomato.
2. Potong dan masukkan tomato serta susu ke dalam blender dan kisar halus. ITS DONE!

Boleh lah terus minum. Memang sedap. Sekejap je habis segelas. Di samping dapat kulit glowing, jantung pun bertambah sihat dengan tomato susu ni.

Khasiat

Tomato kaya dengan Vitamin C, dan Vitamin E yang berfungsi sebagai agen antioksida juga antikanser. Susu pulak kaya dengan Calsium yang bantu menguatkan tulang dan imunisasi kita.

Menjaga kesihatan ni satu ibadah. Jom jaga kesihatan dengan bahan semulajadi. Selamat mencuba!


Jalani Kuarantin Di Rumah, Dr Ni Nasihatkan Buat Begini & Jangan Berdiam Diri. Jika Tidak Sukar Untuk Dibantu!

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


“Tiada Rezeki Bondayah Peluk Cium, Hanya 4 Bulan Jadi penghuni Rahimku.” Faralyna Kongsi Berita Keguguran Anak Ketiga!

Kegembiraan mengetahui diri hamil dan bakal menimang cahaya mata rupa-rupanya tidak kekal lama.

Itulah yang dialami oleh Pelakon Faralyna yang berkongsi berita duka, keguguran anak ketiganya baru-baru ini.

Menurut Faralyna, selepas mengetahui diri hamil anak ketiga, dia tidak suka melihat handphone.

Assalamualaikum 🤍🤍
Dari awal tahun, ramai tegur & tanya mana Bonda. Kenapa lama tak update IG. Mana IGStory Bonda.
Ini lah sebabnya. 😊

Alhamdulillah diberi lagi rezeki utk mengandung kali ketiga. Selama mengandungkan yg teristimewa ni, Bonda dgn phone bertukar status, jadi love-hate relationship ☺ sorry..

Namun, kegembiraan bakal menimang ahli baru dalam keluarga tidak kekal lama bila mana kandungannya mengalami masalah dan akhirnya dia gugur.

Namun, sekali pon Dia beri rezeki, bila-bila masa juga Dia boleh ambil kembali.

Tiada rezeki BondAyah utk peluk cium dia, tapi rezeki kami merasa gembira & teruja bila tahu, kami akan dpt baby boy! 🥲

Walaupun sedih apatah lagi mengetahui dia sedang hamil anak lelaki, namun Farlyna dan suami reda dengan ketentuan Ilahi.

Terima kasih, Ya Allah..
Telah kau gembirakan hati kami dgn kehadiran yg teristimewa ini.
Telah kau pinjamkan dia sekejap pada keluarga kami.
4 bulan yg penuh makna.

Dalam masa yang sama, Faralyna turut menitipkan ucapan terima kasih kepada semua yang mendoakannya sepanjang kehamilannya.

Kpd yg tahu Bonda pregnant, terima kasih kerana sentiasa doakan utk Bonda.
Sentiasa ckp yg baik-baik pada Bonda. 🤍🤍
Salam Ramadhan buat semua.

Ini detik permulaan menyambut bulan yg mulia, bulan Ramadhan tahun ni utk keluarga kami…
Paling istimewa, bersama yg teristimewa ;
Muhammad Farid bin Muhammad Fikri 🤍


Bagi Hadiah, Siap Mengaku Isteri! Dr Say – “Minta Maaf Isteri Saya Azu Dah Ambil Semua Slot Poligami”

Dah menjadi kebiasaan orang yang dikenali atau memiliki rupa paras yang cantik dan tampan ada ‘secret admire’ mereka dalam senyap.

Baru-baru ini, pengacara dan doktor selebriti, Dr Say Shazril berkongsi bahawa dia menerima bungkusan misteri daripada seorang wanita. Katanya, bungkusan tersebut sudah lama di hantar di klinik isterinya, Dr Azura namun baru tergerak hati untuk membukanya.

“Sebelum ni saya bersungguh-sungguh bagi nasihat perhubungan tapi saya hanyalah manusai biasa yang tak lari dari mempunyai nafsu, mahu cuba someone new, mahu rasa butterflies pabila baru bercinta. Kisahnya harini bini terima satu bungkusan dengan nama saya di klinik. Sebenarnya dah agak lama bungkusan tu sampai tapi arini baru tergerak hati bini nak buka bungkusan tu,” tulisnya di ruangan kapsyen.

Kongsinya, wanita itu memberinya sejambak bunga ros, anak patung, belon dan coklat kegemarannya beserta kad ucapan. Lebih mengejutkan apabila wanita itu menyatakan bahawa dia merindui dirinya dan mengaku sebagai isteri Dr Say beserta gambar.

“Luaran bungkusan cukup special, ada belon “I Love You”. Bila bini buka bungkusan tu ada bunga ros yang separa layu, teddy bear & coklat favourite saya & rasanya favourite semua orang di dunia yakni Ferero Rocher. Di samping tu ada sekeping kad yang luarannya tulis February Bloom.

“Pabila kad February Bloom itu dibuka, SAYA KANTOI TERUK PEEPS! Dalam kad tertulis ‘To Dr Say Shazril, I miss you hubby, Selamat Menyambut Ramadhan Kareem, FROM YOUR WIFE AYU” disertakan sekali gambarnya di tepi, cukup manis orangnya,” tambahnya.

Susulan itu, Dr Say menyatakan bahawa slot poligami dalam rumah tangganya telah di ambil semua oleh isterinya Dr Azura.

“Apa lagi, terus bini saya whatsapp saya saying “Sape pulak ni?”. Terduduk saya dibuat belon, teddy bear, bunga, coklat, gambar Ayu beserta dengan ayat “From Your Wife Ayu”.

“Kesimpulan saya cuba sampaikan kepada Ayu kalau awak terbaca status ini, saya minta maaf tapi isteri sebenar saya Azu dah ambil ke semua empat slot poligamii saya jadi tiada ruang untuk saya izinkan Ayu ke dalam hidup saya.

“Kalau ada Dr Say yang memberi harapan & janji-janji manis kepada Ayu di luar sana, kemungkinan besar itu Dr Say Shazril palsu. Semoga Ayu tak sayu dengan berita ini ye Ayu & sorry bunga dah layu,” tulis Dr Say.

Meninjau ke ruangan komen, rata-rata pengikutnya meminta Dr Say untuk berhati-hati dan tidak menjamah coklat yang diterima. Malah ada yang memintanya untuk berjumpa dengan ustaz demi elak dari sebarang benda buruk berlaku.

Untuk rekod, Dr Say dan Dr Azura telah mendirikan rumah tangga sejak 2014.

Hasil perkahwinan tersebut, mereka dikurniakan dua orang putera iaitu Aezriel dan Sefriel.

Sumber : Instagram Dr Say Shazril


“Dia Baru Sambut Hari Lahir Anak Sulung.” Ayah Maut Dirempuh kereta, Tiga Beradik Yatim Sekelip Mata!

Jenazah Mohd. Rizal yang bertugas di pangkalan TLDM KD Sultan Ismail, Pengerang selamat dikebumikan di Tanah Perkuburan Islam Bandar Tenggara, Kulai selepas solat Asar mengikut istiadat ketenteraan
Kehilangan Mohd Rizal Buseri dalam satu kemalangan jalan raya semalam mengundang simpati orang ramai, apatah lagi arwah pergi meninggalkan isteri serta tiga orang anak yang masih kecil.

Allahyarham maut selepas terlibat dalam kemalangan membabitkan tiga buah kereta di Jalan Harimau Tarum berhampiran Plaza Pelangi, di sini pagi semalam.

Dalam kejadian pukul 8.30 pagi itu, Mohd. Rizal Buseri, 31, maut di tempat kejadian manakala Nur Fatin Nazrah, yang merupakan pemandu Myvi dan Chang Ah May, 78, mengalami cedera ringan.
Terbaru, polis telah menahan pemandu Perodua Myvi yang terbabit kemalangan dengan dua kenderaan di Kilometer 4 Jalan Johor Bahru – Kota Tinggi, di sini semalam. Kemalangan terbabit tular di media sosial selepas kereta berkenaan hilang kawalan dan melambung sebelum merempuh dua kereta lain hingga terbalik.

Ketua Polis Daerah Johor Bahru Selatan, Asisten Komisioner Mohd Padzli Mohd Zain berkata, ujian saringan ke atas pemandu itu mendapati dia positif dadah dan akan disiasat mengikut Seksyen 15(1)(a) Akta Dadah Berbahaya 1952.

“Dia yang sudah ditahan turut disiasat mengikut Seksyen 41 (1) Akta Pengangkutan Jalan 1987,” katanya dalam kenyataan, hari ini.
Mohd Padzli berkata, siasatan awal pihaknya mendapati kemalangan kira-kira 9 pagi itu berlaku apabila pemandu Perodua Myvi hilang kawalan dan melanggar tembok pembahagi jalan sebelum merempuh Honda Accord dan Proton Iswara di persimpangan lampu isyarat menghala Plaza Pelangi.

“Akibatnya, Perodua Myvi dan Honda Accord terbalik dan pemandu Honda Accord di kepala serta meninggal dunia di tempat kejadian,” katanya.
Sementara itu, kakak ipar mangsa dikenali sebagai Farhana Amir berkata, Mohd. Rizal baru menyambut ulang tahun kelahiran anak sulungnya yang berusia lima tahun malam kelmarin.

“Sejak semalam (kelmarin) dia kerap berdiam diri. Malam tadi, dia menyambut hari lahir anak sulungnya.

“Dia (mangsa) ada tiga anak berusia lima, dua tahun dan lapan bulan,” katanya.

Salam takziah buat seluruh ahli keluarga semoga dicucuri rahmat ke atas rohnya dan ditempatkan dikalangan yg beriman serta dikasihiNya aamiin aamiin ya rabbal alamin.


Tanam Sendiri Macam-macam Sayur, Tu Cara Ibu Ni Nak Pastikan Famili Dapat Yang Terbaik!

Jika dilihat di laman-laman kediaman keluarga, umumnya akan dihiasi dengan tanaman berbunga. Ianya nampak begitu indah dan penuh warna warna. Pun begitu, tidak kurang hebatnya andai ruangan laman rumah turut dihiasi dengan pelbagai jenis tanaman herba dan sayur-sayuran.

Ini sebagaimana apa yang dibuktikan oleh Puan Siti Zalikha Abdullah apabila lanskap kediaman rumahnya diserikan dengan pelbagai jenis tanaman seperti kobis, salad, timun, sawi, kangkung, bendi, kacang-kacang dan sebagainya. Nyata, sentuhan yang diberikan olehnya mampu mencuri tumpuan jiran-jiran dan sesiapa sahaja yang lalu di hadapan rumahnya.

.

Untuk mengetahui lanjut kisah bagaimana dan kenapa wanita ini berkebun sayur di laman rumah, ini dikongsikan kisahnya.

Selepas bersara, saya banyak masa terluang. Jadi saya join group-group berkebun di fb…di situ baru saya tahu sayur-sayur yang kita makan selama ini banyak disembur racun supaya nampak cantik dan menarik pada pembeli. Dari situ saya terinspirasi untuk memulakan langkah berkebun di laman rumah bagi memastikan sayur yang kami sekeluarga makan adalah sihat dan bebas bahan kimia.

Jadi sebeb ini juga semua kitchen waste saya buat baja kompos. Kadang-kadang curah saja dalam batas kosong…lepas sebulan dua..gemburkan dan semai sayur….in shaa Allah..sayur pasti gebus.

Dan ini antara pokok yang saya tanam. Antaranya seperti kobis, salad, timun, sawi, kangkung, bendi, kacang-kacang…tapi saya tak lah tanam semua serentak.
Bagi saya menanam juga adalah satu terapi, bayangkanlah bila saya nampak benih yang disemai bercambah, itu pun boleh buat hati saya berbunga-bunga gembira.

Sayuran-sayuran yang saya tanam bila dituai memang tak habis makan sendiri.

.

Selalu bagi kat saudara-saudara, kawan dan jiran-jiran. Manakala jiran atau kawan pula bila datang ke rumah ada saja buah tangan yang dibawa untuk kami sekeluarga. ..alhamdulillah murah, rezeki. Saya percaya ‘ kita tuai apa yang kita tanam’


Mesin Basuh Kotor, Pakaian Habis Berhabuk! Ini Cara Paling Berkesan Untuk Cuci. Modal Tak Sampai RM 5

Bagi anda yang memiliki mesin basuh, pastinya anda akan perasan kotoran seperti tisu berderai di dalam mesin basuh anda dan ada kalanya melekat di baju yang sudah dicuci.

Itulah kotoran yang terdapat dalam mesin basuh anda. Bagi menghilangkannya, anda perlu mencuci ‘drum’ mesin basuh. Untuk membersihkannya, anda terpaksa berbelanja dengan modal yang besar sehingga ratusan ringgit.

Kini anda tidak perlu bimbang lagi kerana terpaksa mengeluarkan belanja yang besar jika mahu membersihkannya kerana terdapat solusi lain yang lebih menjimatkan.

Tak sampai RM 5! Namun ianya sangat berkesan. Bukan itu sahaja, kaedah terbaharu ini juga amat mudah untuk dilakukan.

Apa yang perlu anda lakukan, hanyalah mendapatkan serbuk ‘Washing Machine Cleaner’ di Eco Shop. Bagi yang baru pertama kali mahu membasuh mesin basuh, anda disaran untuk menggunakan 2 paket serbuk ‘Washing Machine Cleaner’ yang hanya berharga RM4.80 bagi kedua-duanya.

Apa yang perlu anda buat adalah:
* Rendam mesin basuh anda semalaman dan masukkan serbuk pencuci yang telah dibeli tadi.
* Pada keesokan harinya, anda dapat melihat habuk-habuk berkeladak terapung.

* Keluarkan habuk-habuk tersebut dengan gayung.
* Masukkan air sekali lagi dan spin untuk menghilangkan habuk-habuk kecil yang masih tertinggal.

Penggunaan serbuk pencuci ini sememangnya berkesan. Ramai yang sudah mencubanya.

Lakukan setiap 3 bulan sekali.

Selamat Mencuba.

[TIP KEWANGAN]


Bila Diri Diuji, Ustazah Ni Pesan Ingatlah Tiga Perkara Untuk Kembali Positif!

Peringatan dan motivasi yang dikongsikan oleh ustazah Asma Harun ini dalam kita mendepani ujian dan masalah hidup, wajar dijadikan panduan.

Menurutnya setiap kali kita berdepan dengan ujian, ingatlah tiga perkara agar membantu untuk kita tempuh dugaan hidup dengan tabah dan redo.

Untuk mengetahui apakah tiga perkara itu, ikuti perkongsian daripadanya ini. Jom semak.

Ketika mana kita sedang berhadapan dengan ujian dan masalah, ingatlah tiga perkara ini :

1) Ianya adalah bersifat sementara, lama atau sekejap tergantung pada kita untuk terus memikirkan atau melepaskannya.

2) Ianya sudah ditakdirkan Allah, ia tetap dan pasti berlaku dengan izin Allah, berhenti berterusan menyalahkan diri sendiri atau orang lain, tarik nafas dan lepaskan beban itu, fokus pada jalan penyelesaian jika perlu.

3) Ianya adalah satu peluang untuk mendapat ganjaran pahala sekiranya kita bersabar. Lagi cepat redha dan sabar lagi cepat dapat hikmahNya. Manfaatkan peluang ini.


Mempunyai Senyuman Yang Hampir Sama, Warganet Teruja Melihat Anak Sulung Ziana Sudah Besar

Kehidupan penyanyi popular tanah air, Ziana Zain seringkali menjadi perhatian warga internet. Sekalipun usianya sudahpun melepasi 50-an, namun raut wajahnya tetap maintain dan tidak begitu dimamah usia. Bahagia bersama empat orang anak – anaknya, Ziana jarang berkongsikan gambar anak-anak kesayangannya itu.

Menerusi akaun Instagram Ziana Zain, dia ada berkongsi beberapa keping gambar yang memaparkan Ziana menghadiri satu majlis iaitu Malaysia Best Business Award 2023. Ditemani anak lelaki sulungnya Muhammad Aiman, penampilan Aiman menjadi tumpuan.

Ziana tampil cantik dengan busana hijau manakala Aiman pula segak dan kemas dengan sut lengkap. Sudah jadi anak bujang dan Aiman memiliki ketinggian yang lebih daripada mamanya itu. Wajah Aiman dikatakan seiras dengan Ziana oleh netizen.

Apa yang lebih ketara persamaan antara anak dan ibu ini adalah ketika Aiman mengukir senyuman. Memang sama sungguh wajahnya, manis sangat orangnya ini. Untung Ziana apabila anak sudah besar, boleh jadi bodyguard dan peneman setia.

Lebih 14 ribu tanda suka telah pun dicatatkan untuk perkongsian oleh Ziana ini.  Rata – rata netizen komen puji denan tumbesaran Aiman dan mengharapkan Aiman boleh melindungi ibunya.

Sumber: Instagram Ziana Zain

Baca artikel menarik lain di sini:


Masih Belum Lambat Betulkan Kesilapan. Ibu Ini Luah Penyesalan Bagi Anak Gajet Sejak Bayi Lagi

Masih belum terlambat untuk betulkan kesilapan! Begitulah yang luahan penyesalan seorang ibu ini yang telah mendedahkan anaknya sejak bayi lagi dengan gajet. Beliau mengakui akan kesilapannya dalam mendidik anak.

Silap mommy 7 tahun dulu. Nak jadi seorang ibu..perlu ada ilmu. Fb throwback gambar 7 tahun lepas. Gambar rayyan pegang iPod tengok youtube masa 5 bulan kot. I was so WRONG!!!!

Setinggi mana pun kita belajar, degree , master, PhD, tetap perlu ilmu parenting..kenapa perlu, orang dulu2 takyah pun pergi kelas parenting bagai….oh come on, orang dulu2 takde chanel cartoon 24/7. Takde iPod..mainan yang ada pun apa yang ada disekeliling…so you can’t compare bilamana zaman yang kita lalui sekarang adalah zaman yang semua orang nak shortcut!
.
Gambar throwback tu mengingatkan saya mencipta alasan , rayyan membesar di hospital, that is the only thing yang dia boleh buat? No it’s still wrong…

Pelbagai Alasan Dicipta

Kita sentiasa boleh cipta alasan ..Sibuk, tak sempat layan karenah anak. Letih, tak larat nak main dengan anak. Tak bagi, anak mengamuk (eh bila bagi pun mengamuk jugak kan?) etc etc etc..
.
Saya pun, buat SILAP, tapi saya sedar dan terus betulkan apa yang silap…janganlah pulak buat SILAP tapi taknak betulkan…zaman sekarang ni macam-macam article bercerita pasal bahaya gadget, pakar kanak2 dok bagi talk sana sini, nak free? Kat tv, kat sosial media semua dok becerita pasal bahaya gadget…kenapa tak boleh terima? Nampak anak normal je bila bagi gadget, sure ke normal takde masalah? Anak pandai abc, 123, animals, colors, tapi pandai tak bercakap,ikut arahan, manage feeling?
.
Sebab tu bila pergi mana-mana, tengok parents bagi phone kat anak2 (especially kat kedai makan) hati ni meronta2 je rasa..tau tak berapa ramai anak delayed sebabkan gadget ni, real tau?

Sebab saya pernah buat SILAP, saya tahu kesilapan ni boleh diperbetulkan. Jangan mula esok, mulakan sekarang.

Limit screen time, 3 years and below , tak perlukan langsung, apa yang mereka perlukan is you..believe me,mula2 tu memang akan rasa susah, anak taktau nak buat apa so anak ni tend to tantrum…gantikan dengan aktiviti2 lain, jangan gantikan dengan mainan, tapi gantikan dengan bermain mainan dengan anak, berbual lah sepuasnya..after 1-2 weeks, akan nampak perubahan, hati mommy daddy pun senang.
.
Saya stop gadget masa rayyan umur setahun kot..syukur tersedar..saya boleh buat, kenapa anda tidak?
.
*gambar throwback masa rayyan on chemo due to hepatoblastoma (bukan sebab gadjet ye ?)


Impian Jadi Kenyataan! Ifa Raziah Hadiahkan Anak Kereta Mewah “Tak Buat SPM Betul-Betul, Siap!”

Untung seorang anak bila keinginan mereka dipenuhi oleh orang tua. Itulah yang dirasai oleh anak kepada penyanyi, Ifa Raziah yang baru meraikan ulangtahun kelahiran ke-17 baru-baru ini dan dihadiahkan sebuah kereta mewah model BMW 3 Series (e30).

Detik istimewa buat Aqili ini dimuat naik oleh ibunya sendiri di laman Instagram miliknya yang menyatakan kereta ini merupakan kereta idamannya.

“Sempena hari jadi Aqili yang ke-17 pada 19 November 2022, saya menghadiahkan anak saya sebuah kereta.

“Kereta ini merupakan kereta idaman Aqili. Saya pun tak tahu kenapa dia suka kereta ini. Terimalah birthday boy’. Selamat hari jadi.

“Dia belum ada lesen lagi. Nanti dia akan ambil lesen selepas SPM. Tak buat SPM betul-betul, siap!” kata Ifa dalam video yang dimuat naik itu.

Malah, Ifa Raziah juga sempat membuat nukilan ucapan istimewa buat anaknya itu di ruangan kapsyen.

“Buah hati Mama & Papa yang tersayang, senyum dan bahagiamu membuat kami semakin kuat. Kami akan memberikan yang terbaik untukmu. Dengan bertambahnya usiamu, semoga aqili semakin cerdas dan semakin membuat Mama & Papa bahagia.

“Happy birthday, sayang. Tak terasa aqili semakin dewasa. Semoga dengan bertambahnya usia, semakin bertambah juga kebaikan dan kebahagiaan yang diberikan untukmu.

“Mama & Papa berharap semoga aqili menjadi anak yang taat kepada Allah SWT dan Rasullullah SAW. berbakti kepada Mama & Papa dan menjadi sahabat yang baik untuk sahabat-sahabat Aqili,” tulisnya.

Terdahulu, Ifa sebelum ini pernah mendirikan rumah tangga sebanyak dua kali, namun kedua duanya berakhir dengan perceraian.

Pada 2004, Ifa sekali lagi berkahwin dengan suami ketiganya, Mohd. Yani Abdul Rahman dan dikurniakan seorang cahaya mata lelaki, iaitu Muhammad Shakir Aqili. Ifa juga mempunyai seorang anak angkat perempuan iaitu Sharifah Putri Umairah.

Mengikut tinjauan di enjin carian Google, harga semasa kereta mewah tersebut sekitar RM321,000.


Apa Yang Anak Suka Makan, Itu Yang Ibu Ni Tanam. Terbaiklah!

Perkongsian daripada seorang ibu bernama Nurzaliana bt Zumroh, 34 yang merupakan suri rumah sepenuh masa, berkongsi kisah tentang minatnya bercucuk tanam menarik juga untuk dijadikan idea buat kita anak beranak praktikkanya.

Ini kisahnya.

Bercerita tentang bagaimana timbulnya minat  saya bercucuk tanam, lain tak bukan disebabkan kesukaan anak-anak saya makan sayur.

Boleh kata, macam-macam sayur mereka suka makan dan dari situlah timbul minat cuba nak tanam sayuran sendiri sejak 3 tahun yang lalu secara serius di sekeliling rumah.

Macam-macam tanaman

Jadi tidak hairanlah pemilihan tanaman sayur berasaskan apa yang keluarga suka makan, contohnya seperti sayuran berdaun,sawi, kangkung, pakcoy, bayam, salad, kacang panjang, jagung manis bendi,kobis,labu air, dan terung.

Selain itu tanaman lain pun ada juga untuk dijadikan rencah masakan seperti kunyit, halia, ulam raja, serai dan limau purut untuk kegunaan sendiri.

Berkebun jadi xtvt harian

Keseronokan atau keluasan lain kalau kita tanam sayur sendiri, bagi saya adalah pada saat  melihat sayuran membesar hidup subur, walaupun tanpa guna bahan kimia.

Bila tanam sendiri, saya guna kaedah tanam secara organik. Baja saya guna ialah bahan sisa buangan dapur kompos kulit pisang (mol Mikro Organisme tempatan) tinja ayam dan kambing.

Setakat ini tiada masalah apa pun cuma pastikan kawasan sentiasa bersih dan rajin merumput.

Dan menariknya lagi bila merumput, anak-anak saya akan turun padang tolong sama,dah jadi aktiviti harian setiap petang kami. Mereka lakukan dengan tanpa dipaksa!

Paling seronok ialah time menuai hasilnya dan berkongsi dengan jiran-jiran. Bagi saya bercucuk tanam ni adalah  satu kepuasan tersendiri selain menjadi terapi jiwa dan mata.


Bahagia Bila Anak Dengar Kata,  Ini 3 Doa Yang Dikongsikan Ustaz Ebit Lew!

Memilih untuk hidup aman damai dengan penuh kesederhaan dan bahagia bersama keluarga dan anak-anak adalah impian setiap manusia. Namun bahagia bagaimana yang kita impikan?

Menurut Ustaz Ebit Lew, bahagia tak datang dengan sendirinya jika kita sendiri tak berusaha untuk mencarinya. Cari bahagia kita bersama pasangan anda anak-anak. Tiga doa yang dikongsikan Ustaz Ebit Lew ini wajar kita amalkan.

“Untuk bahagia kena berjuang, berkorban dan berusaha. Ia bukannya boleh datang sekelip mata atau telan apa-apa pil bahagia. Tapi kena berusaha membawa ahli keluarga dekat dengan Allah. Bila dekat dengan Allah dan dalam hati ada iman, Insya-Allah semuanya dipermudahkan.

Suami dan isteri saling sayang-menyayang, anak-anak tak degil sebab masing-masing tahu jika buat baik Allah akan lebih sayang kerana sayang yang kita mahu itu semuanya kurniaan daripada Allah jua.

Makanya, bawalah ahli keluarga datang ke majlis ilmu, mendengar cerita kehidupan akhirat, cerita kehidupan Rasulullah s.a.w. Kita tak akan dapat bahagia bila tak bawa ahli keluarga kepada sunnah Nabi.

Amal 3 doa ini untuk bahagia:

1. Surah al-Furqan ayat 74
Amalkan doa ini selalu. Jangan tinggalkan ia. Ini adalah rahsia bahagia dalam kehidupan. Ia adalah doa paling mujarab untuk kebahagiaan dalam keluarga. Ia umpama kemuncak bahagia. Allah yang ajarkan manusia doa ini dalam al-Quran.

Maksud ayat ini: “Ya Allah anugerahkan kami pasangan yang menyejukkan mata dan beri keturuan zuriat yang dapat memimpin pada kebaikan.”

Allah yang beri rasa sayang dan cinta pada pasangan. Bila tengok rasa tenang dan bahagia walaupun tak banyak duit dan tak cantik atau handsome.

Keluarga bahagia adalah impian untuk pimpin tangan pasangan dan anak-anak masuk ke syurga Allah. Bawa mereka dekat pada Allah SWT. Syarat bahagia sebuah keluarga yang Allah dah tetapkan iaitu mengurniakan kita wajah pasangan yang menyejukkan mata dan pimpin ke syurga.

Bila kita pimpin pasangan dan anak-anak dekat dengan Allah mereka juga akan bahagia. Kalau kita nak bahagiakan anak-anak bukan bila mereka sedih kita bagi mainan, kita bagi gajet, kita bawa jalan-jalan. Kita sepatutnya bimbing anak-anak dekat dengan Allah SWT dan Nabi SAW.

2. Surah Ibrahim ayat 40

Macam mana nak suruh anak-anak mudah solat? Amalkan doa ini Insya-Allah anak-anak akan mudah solat, solat awal bahkan bersolat sunat juga.

Rab-bij ‘al-ni muqimas salati, wamin dhur-riy-yati, rabbana wata qabbal du-a’ i

Maksud ayat ini: “Ya Allah jadikan aku orang yang mendirikan solat dan zuriat keturunan aku orang yang menjaga solat.”

Tujuan hidup kita adalah untuk mendapat reda Allah. Oleh itu kita kena dekatkan diri pada Allah. Doa pada Allah supaya kita dan zuriat keturunan jadi orang yang menjaga solat. Orang yang menjaga solat adalah orang yang dekat pada Allah. Ahli solat tidak akan mudah marah-marah, tak suka maki hamun, tidak mengeluh dalam hidup, tenang dalam hidup, tak cepat melatah, lidah jadi baik, tak menyakitkan hati orang lain.

Ahli solat akan sentiasa cakap baik, tak menyakitkan hati orang. Kalau anak kita suka anak cakap kasar dan tak reti nak cakap lembut sebenarnya ia bermula dengan diri kita sendiri.

Bila kita adalah orang ahli solat maka secara tak langsung kita juga orang yang sangat menjaga lidah dan tak cakap kasar pada pasangan dan anak-anak. Ibu ayah jangan terlalu kasar dan keras pada anak-anak 24 jam. Bertegas pada mereka itu perlu tapi jangan sampai anak-anak jadi tak suka dan takut pada kita.

Semakin anak-anak membesar mereka dahagakan kasih sayang dan pelukan ciuman dari ibu ayah. Oleh itu janganlah asyik tengok handphone 24 jam bila di rumah sampai lupa nak tengok dan peluk cium suami/isteri dan anak-anak.

Dalam hidup ini kita kena menghargai apa yang kita ada. Kadang-kala kita kurang mempunyai hati yang bersyukur dan menghargai apa yang ada pada kita.

Nabi s.a.w bersabda orang yang paling baik adalah orang yang paling baik terhadap ahli keluarganya. Bila kita syukur, Allah sayang kita. Bangunkan keluarga dengan kasih sayang dan peluk cium anak-anak setiap masa.

3. Surah al-Ahqaf ayat 15

Satu orang tanya pada Talhah r.a apa nak buat bila anak dia degil. Talhah r.a cakap baca surah al-Ahqaf ayat 15.

Maksud ayat ini: “Ya Tuhanku, tunjukkanlah aku jalan untuk mensyukuri nikmat Engkau yang telah Engkau berikan kepadaku dan kepada ibu bapaku dan supaya aku dapat berbuat amal yang soleh yang engkau redhai; berilah kebaikan kepadaku dengan (memberi kebaikan) kepada anak cucuku. Sesungguhnya aku bertaubat kepada Engkau dan sesungguhnya aku termasuk orang-orang muslim.”

Saidina Ali r.a berkata ini doa yang diamalkan oleh Saidini Abu Bakar As-Siddiq ketika umur 40 tahun dan Allah bagi semua ahli keluarganya memeluk Islam.

Sebarkanlah Ilmu Walaupun Sebesar Zarah..


Kenapa Kena Peluk Isteri Setiap Hari? Suami Wajib Tahu Ni!

Akad besar maknanya dalam kehidupan berumahtangga. Kuasa akad inilah yang mencetuskan segala rasa bahagia apabila disahkan sebagai suami isteri. Salah satu kuasa yang hebat kuasa pelukan suami isteri. Mudah.

Tak susah pun nak rasa bahagia, peluk dengan ikhas sahaja dah buat isteri atau suami rasa lega.

Menurut Pakar motivasi, Datuk Dr. Mohd. Fadzilah Kamsah, menerusi kajian yang dijalankan oleh seorang pakar dari Jerman berkata, seorang suami yang memeluk isterinya sekurang-kurangnya 10 saat setiap pagi akan lebih panjang umurnya sebanyak lima tahun. Kajian ini membincangkan kaitan antara sentuhan dan tahap kesihatan seseorang individu.

Kajian juga membuktikan pelukan setiap pagi mampu membuat sistem reproduktif wanita lebih cergas dan aktif dengan kuasa pelukan ini.

Jadi bagaimana? Mari bentuk semula kuasa pelukan ini sebelum anda melangkah ke pejabat dan lihat bagaimana semua ini memainkan peranan cukup penting dalam keutuhan rumah tangga anda.

Kenapa Kena Peluk?
Seseorang itu dikatakan panjang umur jika memeluk isterinya setiap hari kerana pelukan dan sentuhan boleh menyebabkan tubuh manusia mengeluarkan pelbagai hormon termasuk endorfin yang baik untuk kesihatan tubuh.

Hormon endorfin adalah sejenis bahan kimia semula jadi yang bertindak sebagai penahan sakit dan mengurangkan keresahan.

Pelukan ringkas dan tidak bernafsu sebenarnya cukup disarankan setiap pagi, sebelum anda melangkah ke pejabat. Sebelum keluar rumah, peluklah seketika isteri dan kucup keningnya tanda anda menyayanginya.

Remeh pada anda, namun besar maknanya pada si isteri. Ia umpama terapi diri yang dapat melancarkan pembuluh darah ke seluruh anggota tubuh dan pembakar semangat untuk isteri melakukan kerja-kerjanya sepanjang hari. Bukan hanya cantik tetapi bahagia di dalamnya.

Perlu Tahu!
 1. Kaji selidik menunjukkan pelukan sang suami kepada isteri mampu gembirakan dan sembuhkan hati isteri yang gundah gulana dan bimbang.

2. Jika anda bersedih, mintalah suami memeluk anda dengan erat supaya ia mampu dilepaskan dan anda akan kembali tenang. Bukan pelukan bernafsu, tetapi lebih kepada penyejukan hati dan buat anda rasa lebih selesa dan selamat di sisinya.

3. Ketika memeluk, dekatkan kepala atau tubuh pasangan ke tubuh kita. Cantuman dan ekanan dari hati ke hati membolehkan pasangan berlaku jujur di antara satu sama lain.

4. Setiap sentuhan lembut anda di pinggang, punggung baik di kawasan belakang badan mencerminkan kejujuran dan kepercayaan yang utuh kedua pasangan. Ini membantu komunikasi terbuka dan lebih jujur. Usaplah tubuh isteri dengan lembut dan pandang matanya ketika berpelukan. Rangkulnya erat dalam pelukan anda.

5. Pelukan dapat melumpuh dan meredakan otot-otot tubuh sekali gus tekanan dalam tubuh. Ketika isteri sedang sakit sama ada senggugut, migrain atau masalah sakit lain, pegang tangannya dan peluklah dia erat supaya meredakan kesakitan yang
 dialaminya.

6. Hormon yang terhasil akan meningkatkan pengaliran darah secara sempurna ke dalam tisu-tisu lembut. Belai dan urut lembuttangannya mesra dan beri dia kucupan paling istimewa. Biarkan dia berbaring lena dalam pelukan anda. Tidak mampu membantu secara
 teknikal, bantuan psikologi sudah cukup meredakan isteri.


4 Perkara Ni Kena Buat Elak Dapur Berkerak. Bahan Nak Cuci Pun Mudah Nak Guna!

Jika hari-hari masak dapur mesti berminyak dan agak kotor jika tidak membersihkannya setiap hari.

Tapi boleh cuba tip-tip ni. Jadi walau seteruk manapun keadaan dapur boleh cuba panduan ni supaya dapat membantu mengembalikan keindahan, kebersihan dan kekemasan dapur seperti sedia kala.

Kerak pada Kuali

Masalah kerak pada periuk belanga memang satu masalah yang serius. Jika ditinggal sekejap sekalipun, kerak yang wujud akibat minyak kering dan bahan masakan yang terlekat pada periuk atau kuali akan sukar untuk ditanggal. Kebanyakan daripada anda pasti terpaksa berhempas pulas menyental untuk keluarkan kerak tersebut sehingga sakit dan pedih tangan anda. Malangnya, usaha anda itu tak membuahkan hasil yang diharapkan. Akhirnya, anda terpaksa membeli kuali atau periuk yang baru. Tak perlu membazir wang.

Penyelesaiannya: Anda hanya perlu merendam kuali atau periuk berkerak tersebut dalam air panas bercampur dengan sabun. Masukkan tisu ke dalam rendaman air sabun tersebut. Biarkan selama 30 minit hingga 1 jam sebelum keluarkan tisu tersebut. Sebahagian besar daripada kerak yang terlekat itu akan diserap masuk oleh tisu itu dan kuali tersebut akan mudah dicuci selepas itu.

Kerak pada Penunu

Penunu tempat masak merupakan tempat yang paling berkerak dan kotor di seluruh dapur anda. Kebanyakan daripada anda pasti malas untuk mencuci penunu tersebut kerana anda selalunya tidak dapat mengeluarkan sepenuhnya kerak yang terkumpul lama di atas penunu itu. Sekarang, anda tak perlu bertangguh lagi untuk mencuci penunu anda khasnya apabila anda tahu para tetamu akan datang ke rumah anda semasa rumah terbuka anda nanti.

Penyelesaiannya: Campurkan soda bikarbonat dan sedikit cuka di dalam larutan air panas yang sedikit sehingga terhasilnya satu campuran yang pekat. Gosok campuran tersebut pada bahagian penunu yang berkerak. Biarkan selama 20 minit. Ambil berus sabut dan berus bahagian yang berkerak dan kemudian berus dengan sedikit sabun untuk tanggalkan sisa kerak yang tinggal. Dalam 30 minit, penunu anda akan menjadi bersih dan baru!

Kesan Makanan pada Dinding

Masakan Malaysia, khususnya sajian Melayu dan sajian perayaan seperti rendang dan sambal banyak melibatkan cili boh atau cili yang dikisar dimasak dalam minyak panas. Hasilnya, sambal yang ditumis atau kuah yang mereneh akan melompat-lompat keluar daripada kuali dan terpercik di dinding sehingga meninggalkan kesan. Sebab itulah, tak menghairankan apabila golongan wanita di Malaysia ini takut melihat dapur berkerak. Tak mengapalah kalau dinding ada diletakkan jubin atau permukaan yang licin kerana proses pembersihan adalah mudah atas permukaan seperti itu. Jika dapur anda hanyalah dinding simen yang biasa, pastilah kesan tersebut sukar untuk ditanggal. Tak perlu risau.

Penyelesaiannya:Campurkan sedikit soda bikarbonat, cuka dan perahan lemon dan gosok pada kesan percikan makanan di dinding itu. Gosok campuran itu beberapa kali sehingga tertanggal. Untuk mempercepatkan proses pembersihan itu, anda boleh cuci menggunakan hidrogen peroksida. Pastikan gas ditutup terlebih dahulu ya dan tiada makanan diletakkan di penunu semasa mencuci dinding. Nanti tercemar pula makanan yang ada penat-penat sediakan.

Sinki tersumbat

Membasuh bahan-bahan masakan setiap hari dan membuang sisa makanan terus ke dalam sinki boleh menjadi antara penyebab sinki mudah tersumbat. Apabila berlaku tentu akan mengakibatkan bau kurang menyenangkan di dapur. Tak perlu tukar sinki baru tapi cuba tip ini.

Penyelesaiannya: Cara ini adalah menggunakan baking soda dan cuka. Campurkan lebih kurang 1/3 cawan baking soda dengan 1/3 cawan cuka di dalam sebuah bekas. Sebaik saja campuran ini akan berbuih, cepat-cepat tuangkan ke dalam saluran sinki tersumbat tadi. Biarkan sekejap, sekitar 10 minit, untuk tindakbalas yang lebih menyeluruh. Kemudian, bilas dengan air panas macam cara di atas.

Seperti yang kita tahu, kedua-dua bahan ini memang sangat berguna bukan saja untuk memasak, tetapi juga untuk tujuan mencuci. Jadi, kalau belum ada 2 bahan ini, bolehlah beli dan simpan stok di rumah. Memang memudahkan!

Kredit: Butterkicap.com


“Jadi isteri dan ibu Sangat Penat Serta Tak Semudah Disangka. Sebab Itu Suami Ringankan Tulang Bantu”- Asfan

Menyebut namanya mungkin agak asing bagi sesetengah peminat bidang seni, namun lagu-lagunya cukup diminati dan menjadi siulan. Asfan Shah, 34 pemilik lagu popular Sumpah Cintaku dan terbaru Cinta Fatamorgana tidak kecewa biar diri kurang dikenali. Sebaliknya, dia yang sudah hampir 10 tahun dalam industri seni menganggap rezeki seseorang adalah ketentuan Sang pencipta.

Berpeluang mengabadikan kisah penyanyi dan komposer ini bersama keluarga tersayang untuk Majalah Keluarga memberi peluang penulis melihat sisi berbeza ayah kepada tiga cahaya mata ini.

“Saya sebenarnya seorang yang work smart, kalau dalam sebulan kerja 1-2 minggu dan selebihnya adalah bersama keluarga. Tetapi kalau kerja memang akan fokus dan suka bekerja di bawah tekanan kerana hasilnya pasti berbaloi. Isteri dan anak-anak sudah faham dengan cara kerja saya. Kalau saya sibuk dengan kerja, isteri akan bawa anak-anak untuk pulang ke rumah  keluarganya supaya tidak ganggu kerja saya.

“Tetapi kalau anak-anak ada di rumah dan tidak dapat elak kalau mereka datang kepada saya. Jadi saya tinggalkan seketika kerja. Jujurnya anak-anak kurang takut dengan saya. Kalau tegur mereka tidak takut dan jenis yang sangat lasak. Walaupun ada masanya saya marah juga tetapi kalau saya tutup pintu, mereka akan terus ketuk pintu sampai saya buka.

“Berbeza dengan isteri saya, dia tidak garang tetapi tegas. Mungkin yang membuatkan anak-anak takut dengannya. Sekali isteri bersuara, anak-anak akan dengar. Kalau saya yang marah mereka boleh gelak-gelak seolah-olah saya sedang bergurau. Mungkin kerana saya jenis simple dan dengan anak-anak saya bukan jenis pemarah.

“Anak-anak juga sangat ‘behave’ di rumah ketika ketiadaan saya. Tapi kalau saya di rumah anak-anak akan bermain sehingga 1-2 pagi tak tidur. Bukan mereka bermain dengan saya tetapi mungkin kerana saya ada, jadi mereka jadi mengada-ngada sedikit,”Cerita Asfan atau nama sebenarnya Norasfan Shah Shah Rudin, mengenai gelagat dan keletah anak-anaknya.

Tiada istilah kena tinggal

Mendirikan rumah tangga ketika berumur 28 tahun bersama bekas pramugari bernama Ain Sakinah pasangan ini dikurniakan tiga cahaya mata Ali Haytham Shah, 5, dan Ali Wakeel Shah, 3 dan terbaru, Ali Binyameen Shah, 7 bulan.

Usai berkahwin, Ain mengambil cuti panjang sehingga disahkan mengandung, dia kemudiannya mengambil keputusan untuk berhenti kerja.

“Saya berkahwin ketika masih dalam bulan Syawal.  Selepas itu, saya mengikut isteri ke Dubai kerana dia bertugas di sana. Awalnya saya mengambil keputusan untuk menetap di sana, tetapi lagu saya waktu itu tengah meletup di radio dan kebetulan isteri disahkan mengandung. Jadi kami ambil keputusan untuk pulang ke Malaysia dan isteri berhenti kerja” ujar Asfan sambil memberitahu tiada istilah bercuti dalam dirinya kerana semuanya adalah fleksibel dan mengikut jadual sendiri.

Tidak suka bekerja pada hujung minggu kerana lebih kepada masa bersama keluarga, anak kelahiran Melaka ini ada cara tersendiri dalam mendidik anak-anak.

“Jujurnya anak-anak saya memang lasak dan kadang-kadang tak terlayan. Jadi, saya dan isteri guna pendekatan tersendiri. Kami akan memberi ‘bintang’ kepada mereka jika mereka buat baik. Jadi, mereka kena kumpul bintang-bintang tersebut. cukup 10 bintang saya akan beri hadiah ikut apa yang mereka mahukan. Tetapi jika mereka buat salah, maka ‘bintang’ tersebut akan ditolak secara automatik.

“Saya ni cepat ‘lemah’ dengan anak-anak. Kalau sudah tiga kali beli tetapi mereka masih nak lagi nak tak nak terpaksa beli untuk pastikan mereka tak buat perangai. Tetapi isteri saya tegas dan tidak akan ikut apa yang anak mahukan. Isteri tegas tetapi anak-anak hormat,” seloroh Asfan lagi yang gemar membawa anak-anak dan isteri setiap kali ada kerja di luar.

Asfan suami yang manja

Biar sibuk dengan kerjaya, namun Asfan jenis yang ringan tulang. Sementelah mereka mempunyai anak kecil.

“Saya faham isteri adakalanya penat kerana terpaksa menguruskan anak dan rumah tangga. Tetapi setakat ini baby tak banyak ragam dan kalau saya ada di rumah saya akan bantu isteri di dapur.

“Ada masanya saya akan tunjukkan kepakaran memasak terutama waktu pagi. Saya rajin sediakan sarapan yang ringkas sahaja untuk keluarga seperti cekodok pisang, cucur jagung, pizza segera. Tapi jangan harapkan nasi lemak, lauk rendang dan sebagainya memang saya tidak pandai.

“Jadi isteri dan ibu bukan semudah yang disangka. Ada juga pembantu di rumah tetapi hanya menguruskan anak-anak tetapi sekarang semuanya isteri yang lakukan sendiri. Jadi suri rumah memang penat dan sebagai suami saya sangat faham part tu. Kerana itu, saya membantu jika ada masa terluang.

‘Jujurnya saya seorang suami yang manja terutama sekali apabila sakit. Saya tidak boleh jika ada berlaku perselisihan faham kerana mudah serabut dan stres. Kalau ada pergeseran, saya jenis suka meluahkan dan bercakap dan isteri pula berbeza. Dia lebih suka diam, saya jadi stres sebab tak boleh kalau tak bercakap dengannya,”kata Asfan sambil mengakui tidak romantik namun itu cara mengambil hati dan memudahkan kerja isteri termasuklah mencuci pakaian dan pinggan di dapur.

Sumber: Majalah Keluarga Jun 2018


Rahsia Kekal Cantik Dan Awet Muda, Wanita Bergelar Isteri Kena Amalkan Air Rebusan Ni

Rahsia muda jelita bukan hanya datangnya daripada pemakaian produk yang mahal dan berjenama tetapi bagaimana kita menjaga tubuh menjadi lebih sihat dan bertenaga. Bila sihat dan bertenaga barulah kecantikan boleh dizahirkan di luarannya.

Cantik luar dan dalam, barulah kecantikan makin jelas kelihatan. Mengamalkan pemakanan yang dapat membantu tubuh terasa lebih kuat dan sihat antara
makanan yang mampu membuatkan tubuh awet muda. Antara salah satunya adalah mengamalkan air rebusan herba-herba.

Tak hanya awet muda, malah dapat kempiskan perut dan buang angin dalam badan. Bonus bagi seluruh tubuh. Jom ikut langkahnya.

PETUA AWET MUDA

Bahan-bahan:
Halia
Daun Pandan
Gula Batu
Air secukupnya

Caranya:
1. Basuh daun pandan bersih dan hiris kecil.

2. Rebus bersama halia dan gula batu dengan air mencukupi.

3. Apabila mendidih, tapiskan airnya dan sejukkan seketika.

4. Bolehlah diminum.

Air rebusan ini dapat mengempis perut, hilangkan lenguh-lenguh badan, buang angin dalam badan dan mengecutkan peranakan untuk wanita. Amalkan minum dua kali setiap hari. Saya selalu buat ni, sedapp…kembali dara u…hihi.

Selamat mencuba.

Sumber: Ros Niza


Cantikkan Kulit Dengan Air Rebusan Halba & Kurma Merah. Murah & Mudah, Wanita Ni Kongsikan Caranya

Selain digunakan dalam masakan, rupanya halba juga bermanfaat untuk kesihatan. Apabila digabungkan dengan kurma merah dapat membantu mencantikan kulit.

PETUA CANTIKKAN KULIT DENGAN AIR HALBA DAN KURMA MERAH

Bahan-bahan:
Halba – 2 sudu besar
Kurma merah (kurma cina) – 7 biji
Gula perang (tak letak pun takpe) – secukup rasa
Air untuk merebus – 2 liter

Cara-cara membuatnya:
1. Bersihkan halba dan kurma merah.
2. Rebus halba dan kurma merah dalam 2 liter air sehingga biji halba kembang.
Lagi kembang lagi bagus.
3. Tutup api dan biarkan sekejap. Dah boleh minum.

* Masa rebus tu kalau korang nak masukkan terus gula perang pun boleh.

Masa nak minum baru buh gula perang tuh.

Banyak sangat khasiat air rebusan halba dan kurma merah ni. Diba sendiri dah amalkan sebulan dan nampak kulit makin licin giteww ?

7 KHASIAT AIR HALBA DAN KURMA MERAH UNTUK WANITA:

1. Mencuci darah kotor seterusnya mencantikkan kulit dari dalam.
2. Mengatasi masalah senggugut atau ketegangan ketika haid.
3. Menguatkan fungsi rahim. Merangsang dan menyuburkan rahim, sangat bagus untuk yang nak ikhtiar hamil.
4. Mengetatkan dan meremajakan rahim.
5. Mengaktifkan kelenjar susu dan memperbanyakkan susu badan.
6. Meningkatkan saiz payudara secara semulajadi.
7. Meningkatkan keanjalan kulit (awet muda) secara semulajadi.

Banyak kan manfaat yang korang boleh dapat? ?

Nak buat pun sangat lah senang. So tunggu apa lagi, selamat mencuba.

❌ Ibu mengandung tak digalakkan minum air ni.


Simpan Duit RM5 Untuk Beli Barang Kemas Setiap Hujung Tahun. Wanita Ini Kongsi Caranya.

Tidak dinafikan sekarang ini, nilai barang kemas meningkat naik. Buat mereka yang memiliki barang kemas ia merupakan aset yang bernilai dan berbaloi disimpan dalam tempoh lama.

Ia adalah pelaburan jangan masa panjang. Walaupun harganya mahal namun, bagi yang tahu nilai aset ini, ada yang sanggup menambung untuk memilik barang kemas ini.

IKUTI PERKONGSIAN INI.

Sis nak share lagi tips untuk suri rumah..
Dari awal kahwin sis didik diri untuk simpan duit rm5.. duit belanja/nafkah suami bagi..
Setiap kali balik kedai ada je note rm5 terus masuk tabung..(kalau mampu rm20 pon boleh buat)
Tak kira ada baki 4 keping duit rm5 sis tetap akan simpan..
Sis hanya akan guna bila BETUL2 TERDESAK..
duit hasil meniaga ,cod barang pon kalau ada rm5 sis simpan..
Cukup setahun hasil dia sangat2 la memuaskan,tak banyak tapi ada..
Tiap hujung tahun sis shopping emas dengan duit rm5..
Pernah la sis kena perli dengan pasangan suami isteri dekat kedai emas masa bagi duit rm5 ni..
Katanya “nak beli emas pon korek tabung ke”
Sis senyum je.. bila diorg keluar tanpa beli apa2 sis cuma cakap korek tabung pon x pe ada juga hasil nya..
Sis tak malu pon p beli emas guna duit rm5..(tambah duit lain klau terover shopping)
Kedai emas tu pon tau dah ha

Dulu tak minat emas tetapi berguna masa susah

Sis ada terbaca ada yang tak minat emas. Sis x kisah cuma nak share sikit cerita sis..
Dulu mula2 kahwin pon sis tak minat emas..
Time tu kemalangan dengan suami..duit tak ada. Pinjam org xde yg nak tolong..

Sedih sangat,last choice sis pergi gadai cincin tunang..dapat la suami baiki kenderaan kami..
See kita rasa kita x minat.. tp fikir panjang.. beli je simpan buat kecemasan kalau x ada duit.. sbb emas tu beli tukar jadi duit cash..
Emas makin lama makin naik..
Cincin sis masa kahwin rm400 je.. sekarang harga dah dekat rm800+..
Tak rugi pon.. duit ni kalau simpan habis..tipu la kalau x terguna sis dh try simpan duit cash.. haishh skli kluar itu ini nak beli..
X nak emas goldbar pon blh…

Tapi kena ingat jangan lupa bayo zakat emas klau dah cukup syaratnya


Solat Terawih Diketuai Imam Pesakit Tabligh.  Buat Jururawat Ini Sebak Bila Wad Dah Mula Lengang.

Menurut Kementerian Kesihatan Malaysia, dengan peningkatan kes sembuh dan discaj covid-19 menjadikan jumlah kes aktif semakin menurun sepanjang PKP Fasa 3 sekali gus berjaya meratakan lengkungan graf (flattening of the curve) dan negara kini memasuki fasa pemulihan.

Menerusi perkongsian di Facebook, seorang jururawat meluahkan rasa sebak apabila wad mulai lengang setelah pesakit yang dijangkiti virus bahaya itu telah sembuh. Bagaimanapun, beliau terkenangkan saat wad dilimpahi alunan bacaan Al-Quran dan laungan azan. Rindu saat itu yang akan dijadikan kenangan semasa menjadi frontliner ketika penularan wabak itu.

Berikut perkongsian beliau.

Bye bye memori covid 19
16 march 2020 – 29 april 2020
ward teratai 2c hospital tengku ampuan afzan,kuantan.

sayu bila tengok ward kami dah lengang tiada patient pesakit covid19.

dah takde dengar suara laungan azan ,ayat suci al quran dan solat berjemaah. ward lain masih ada cuma beberapa ward sahaja ditutup disebabkan kes di pahang semakin menurun

terkesan di hati rindu saat ade mereka yang muliakan agama mu -YA ALLAH walaupun di uji di asingkan dari keluarga dan masyarakat sekeliling.

SOLAT TERAWIH DI WAD

Sebak apabila malam 4 ramadhan mereka menunaikan terawih diketuai imam pesakit tabligh dan di akhiri dengan takzirah yang terkesan di hati para pesakit dan juga kami frontliner yang bertugas.

i will miss this moment. kenangan indah menjaga pesakit covid19. kluster tabligh , adik tahfiz , uia, tudm

terimakasih kerana dikurniakan pengalaman dan kenangan yang paling berharga. semoga kite jumpa lagi di lain masa.

maaf atas kekurangan yang ada. semoga kite semua dikurniakan kesihatan yang baik.

semoga semua ward ward lain akan clear dan dikosongkan. masih ada lagi beberapa ward yang masih buka and di negeri lain beransur kurang pesakit covid19.
semoga covid19 zero case dan kite boleh beraya bersama family.

thanks a lot untuk team 2c yang sukarela berjihad demi merawat patient covid.tq team covid 2c. walaupun baru kenal berbeza tempat betugas sebelum ni ada yang di ward ,klinik dan hospital lain . kite sama sama bantu membantu dalam memberi perawatan pesakit covid 19 . we are fighter!!
tahniah sebab kita berjaya melawan covid19. tahniah sebab kite hampir ke bebas covid19.

Dan last sekali alhamdulillah baju berlapis lapis bukan baju raya kami.


“Cantiknya Makin Slim, Macam Bukan Mak Anak 5.” Penampilan Zizie Izette Raih Perhatian, Netizen Minta Kongsi Tip!

Sejak dahulu lagi, Datin Zizie Izette kerap berkongsikan gambar Dan video anak-anaknya. Bahkan dua juga tidak kekok menguruskan perihal anak-anak sekalipun mempunyai ramai pembantu.

Terbaru, penampilan Datin Zizie Izette mencuri perhatian ramai. Apa tidaknya, aktres cantik manis ini tampak makin slim.

Menerusi laman Instagramnya, Datin Zizie, memuatnaik beberapa keping gambar ketika pulang ke Melaka menziarahi ibunya.

Sepertimana biasa, pasti tampil sedondon anak-anak dan si ibu memakai baju berwarna biru kesemuanya.

Menurut Zizie, sudah lama dia tidak pulang ke Melaka dan bertanya kepada peminat tempat makan yang sedap di bumi Hang Tuah ini.

Ada yang memberikan cadangan tempat makan dan destinasi pelancongan yang boleh dilawati.

” Makin cantik lah Datin sekarang. Kampung Padang tak jauh nak ke Bandar Melaka. Melaka byk tempat menarik. banyak tempat nak makan-makan.. “

” Wow kurusnya, makin lawa. Nasi lemak kampung morten the best Datin. Rojak menggong di Alor Gajah pun sedap.. “

Namun, rata-rata memuji penampilannya yang nampak lebih slim dan muda. Bahkan ada yang meminta Zizie berkongsi tip.

” Lainnya muka Datin, cantik sangat. Macam budak universiti je Datin , tak macam mak anak 5 ni.. “

” Datin nampak muda betul, lawa. Salute datin dengan anak-anak, mesra sangat sangat. Happy holiday at Malacca.. “

” Cantiknya datin, slimnya Datin apa rahsianya. Semakin cantik jelita Datin. Lovely family suka sangat tengok layan anak-anak semua baik.. “

” Kenapa makin cantik dan makin kurus sangat ni. Tak cam tau tengok mula-mula, berbeza betul mukanya.. “

“Tips kurus Datin Makin cantik la.”

Selamat mencuba


Rupanya Garam Bukan Penyedap Makanan Je, Tetapi Boleh Menyembuh Dan Menambah Selera. Sungguh Bermanfaat Perkongsian Ini

_________________________________________________________________

Ni Air Panas Bercampur Garam

Dua hari lepas saya gunakan air ni la untuk hilangkan sakit tekak ( sore throat) mak saya. Tak sampai 1 hari dah hilang dah sakit tekaknya.

Siap makan seafood lagi semalam sebab selera makan dah kembali pulih ?

Caranya mudah je :

1. Ambil segelas air panas coway tu. Jangan panas sangat. Adjust sampai suam sikit

2. Campurkan setengah sudu garam

3. Kacau perlahan

4. Berkumur sebanyak 3-5 kali. Bukan berkumur biasa tapi gargle, iaitu berkumur dengan mendongak ke atas

5. Sebaiknya berkumur sebanyak 4 kali sehari

6. Tertelan sikit sikit air garam tu takpe sebab air garam tu ada efek hydration untuk tubuh yang dah hilang banyak cairan semasa demam

Berkumur air garam ni bukan cuma untuk sakit tekak ( sore throat ) je. Berkumur air garam ni juga bagus untuk rawat :

+ ulcer/lepuh mulut biasa
+ anak yang ulcer mulut sebab HFMD
+ sakit gigi
+ mencegah Upper Respiratory Tract Infection ( URTI )

Apa pun kumur garam ni bukan ubat atau antiviral tau. Ia cuma memberikan kelegaan ( symptomatic relief ) sementara dan bersifat preventif untuk jangkitan kat area mulut dan tekak tu.

Air garam tu kan bersifat “magnet” kepada air disebabkan ketumpatan garam yang tinggi. Jadi garam ni akan “tarik” air daripada tisu di sekeliling tekak dan mulut tu. Secara tak langsung kuman pun terbasuh sekali ?

Cuba la buat kat anak anak yang sakit tekak untuk kembalikan selera makan mereka Cuba la sendiri

P/s : Bagitahu juga kat mak ayah yang belum tahu ye


Fazley Yaakob Ajar Anak Yakin Diri Dengan Cara Memasak. Menarik!

Sweetnya melihat cara selebriti cef dan penyanyi Datuk Fazley Yaakob, melayan anaknya melalui perkongsian di instagramnya hari ini.

Melalui caption menjelaskan bahawa anak sulungnya, Ahmad Fariedz Shah yang lebih mesra disapa Payish,  ingin membuat nasi lemak dan teruja untuk menjual di restoran miliknya.

Malah cara ini boleh membantu anak-anak yakin diri jika diberi kesempatan untuk melakukan sendiri.

Memberi kata-kata semangat kepada anaknya dengan membuat promosi kepada yang berminat boleh datang ke restotarannya namun stok nasi lemak anaknya terhad.

KELUARGA BAHAGIA

Terdahulu, perkahwinan Fazley dengan isterinya, Datin Azrene Soraya Abdul Aziz selama kira-kira 13 tahun telah dikurniakan tiga orang anak lelaki iaitu Ahmad Fariedz Shah yang lebih mesra disapa Payish, 11, Ahmad Fieradz Shah (Piyash), 10, dan Ahmad Firudz Shah (Piyush), 8 dan Alayna Salma,2 tahun.

Sumber: Instagram Fazleyyaakob


“Hamil Kali Ni Kerap Gastrik, Tak Lalu Makan, & Penat Melampau.” Dr Say Kongsi Situasi Isteri & Kandungan!

Setiap ibu yang melalui proses kehamilan, pasti tidak menafikan setiap anak berbeza-beza. Ada yang mudah tiada sebarang alahan, tetap aktif sehingga ke hari bersalin.

Ada pula yang ‘lembik’ dan terpaksa dimasukkan ke hospital. Itulah pengorbanan seorang ibu dalam melahirkan zuriat.

Begitu juga dengan Dr Say yang baru-baru ini memuat naik perkongsian mengenai kehamilan isterinya.

Menurut hos bagi rancangan Tanya Doktor ini, usia kandungan isterinya kini memasuki 5 bulan.

“Pejam celik pejam celik bini dah 5 bulan mengandung. Awai2 dulu dia dok bising “i tak nampak macam mengandung kan? Perut kecik je”. Tapi sekarang dia dok ulang “besar kan perut i? U taktau betapa beratnya bawak anak u ni”.

“Padahal sy tak cakap apa2 pun, haai wanita complicated sungguh pemikiran kalian ahaha. Anyway today was our detailed scan, Alhamdulillah otak, jantung, organ lain & tumbesaran baby nampak sihat. Expected date of delivery is on 31st August bersamaan Hari Merdeka tapi sy rasa bakal awal ni.

Menurut Dr Say lagi, kehamilan anak kedua kali ini sedikit berbeza buat isterinya Dr Azura Abbas. Jika anak sulung, isterinya agak aktif, namun kali ini tidak berselera makan selain penat melampau.

“Pregnancy bini kali ni sedikit berbeza tak macam masa mengandungkan Ace dulu. Masa Ace dulu bini boleh gi gym melompat bagai tapi pregnancy kali ni dia kerap kena gastrik, tak lalu makan kao kao, hidung tiap2 malam tersumbat & penat melampau.

“But then again not all pregnancy is the same. Apa2 pun bersyukur sesangat kandungan sihat. Sy risau sikit sebab bini tak berapa makan, kang tak dapat nutirisi mencukupi macam mana muka baby nak jadi sepadu #teamdaddy ahaha.

“Can’t wait for the arrival of our 2nd baby. Tadi berjaya nampak muka baby, nampak iras muka sy lebih kali ni kan? Alhamdulillah sejuk hati daddy ada anak ikut muka daddy.

Pasangan ini mendirikan rumah tangga pada 30 mac 2014 dan dikurniakan seorang cahaya mata Aezreil pada 5 Mac 2019


Bila Anak Kena Chicken Pox, Ikut Nasihat Pemakanan Oleh Doktor Ini.

Bila anak kena chicken pox, ibu-ibu kena jaga pemakanan anak. Risau nanti, salah makan anak akan gatal.

Ikuti perkongsian Dr Zubaidi Haji Zubaidi yang sungguh bermanfaat.

.
“Doktor, saya ingin bertanya anak saya mengalami Chicken Pox sudah beberapa hari. Ibu saya menasihatkan agar menghindarkan kicap, telur, ayam dan pelbagai lagi agar ia mudah sembuh. Adakah boleh saya mengikuti nasihat ibu saya?”
.
Chicken Pox atau dikenali sebagai penyakit cacar air (kerana ia menyebabkan gelembung air pada kulit) merupakan penyakit kanak-kanak yang disebabkan oleh virus varicella. Ia akan menyebabkan ruam pada badan, kulit akan menjadi seperti melepuh dan kemerah-merahan. Selepas beberapa hari, ruam mula kering dan mengeras. Pada tahap ini, ia mungkin akan menyebabkan kegatalan.
.
Ruam akibat cacar air ini boleh berlaku pada mana-mana anggota badan, termasuklah di dalam mulut dan menyebabkan luka pada mukosa mulut. Oleh itu pesakit yang mengalami cacar air harus meminum air secukupnya dan kekal terhidrat, mengambil makanan yang berkhasiat supaya tubuh cepat sembuh dan pulih dari serangan virus.
.
“Anak saya mengalami luka di mulutnya. Dia tidak mahu makan. Minum air pun sedikit. Apa yang perlu saya lakukan? Dia mahu makan jajan saja. Bolehkah saya memberikannya?”
.
Kanak-kanak yang mengalami luka di dalam mulut akibat cacar air perlu mengambil makanan yang lembut dan tidak perlu dikunyah, supaya ia tidak membuatkan keadaan ruam di dalam mulut bertambah teruk. Antara contoh makanan yang lembut ialah kentang lenyek, sup hirisan ayam. Elakkan mengambil makan yang diproses dan makanan ringan (jajan) yang tidak mengandungi banyak nutrisi. Garam yang berlebihan dalam makanan ringan dan jajan ini akan menyebabkan luka dalam mulut bertambah parah.

BILA ANAK TAK SELERA MAKAN
.
Selain daripada masalah luka dalam mulut, jangkitan virus yang menyebabkan demam menyebabkan kanak-kanak mengalami selera makan yang berkurangan. Oleh kerana jumlah makanan yang dimakan berkurangan, pastikan setiap hidangan yang diambil mengandungi nutris yang secukupnya.
.
Jika kanak-kanak itu tidak mampu menelan makanan separuh pepejal, galakkan dia mengambil banyak makanan yang berbentuk sup atau sekurang-kurangnya minum air suam secukupnya. Makanan sejuk juga membantu melegakan kesakitan. Makanan seperti yogurt sejuk dan minuman sejuk, seperti jus buah membantu member kelegaan pada mulut dan tekak.
.
Buah-buahan yang kaya dengan vitamin, mineral dan serat adalah sesuai untuk dimakan dan baik untuk membantu tubuh untuk lebih cepat sembuh dari cacar air. Pilihlah buah-buahan yang lembut seperti pisang atau tembikai. Elakkan mengambil buah yang berasid seperti oren dan anggur, kerana boleh menyebabkan luka dalam mulut menjadi lebih pedih dan sakit. Buah-buahan ini boleh disejukkan dicampur dengan susu atau yogurt dan ais untuk mendapatkan minuman yang tinggi nutrisi dan sedap.
.
“Bolehkah anak saya minum air bergas?”
.
Kanak-kanak yang mengalami cacar air perlu memastikan pengambilan air yang cukup. 8 gelas air sehari, termasuklah, air kosong, jus, atau air berperisa. Elakkan air bikarbonat yang akan menyebabkan kesakitan pada luka dalam mulut. Elakkan makanan yang pedas dan panas. Makanan yang rangup seperti kerepek dan keropok perlu dihindar.
.
Secara saintifiknya, makanan seperti kicap, telur dan daging ayam tidak mengganggu proses penyembuhan. Namun jika terdapat bukti seseorang itu akan mengalami kegatalan terhadap sesuatu makanan, ia harus dielakkan bagi mengelakkan ketidakselesaan akibat kegatalan yang secara tidak langsung akan melambatkan proses penyembuhan.
.
Andai kata pesakit cacar air tidak boleh makan atau minum akibat luka dalam mulut yang terlalu teruk, dapatkan nasihat doktor. Pesakit seperti ini mungkin perlu dimasukkan ke dalam wad dan diberikan IV drip untuk kekalkan hidrasinya. Cacar air jarang menyebabkan komplikasi, kecuali individu yang mengalami risiko sistem imunisasi yang lemah seperti pesakit diabetes, pesakit kanser atau pesakit yang mengambil rawatan steroid.
.
#HealthDrZubaidi


“Anak Baru Seorang, Bila Nak Tambah Lagi? Ini Faktor Yang Perlu Difikirkan Menurut Dr Harlina.

Bila nak tambah anak lagi?” Pernah tak para ibu ditanya soalan begini?

Mungkin nampak biasa namun sebenarnya memberi impak pada diri seseorang wanita.

Lebih-lebih lagi yang tengah berusaha namun belum berjaya. Ada juga dikalangan para ibu yang tidak tahu waktu bila sesuai untuk menimang cahaya mata lagi.

Bagi yang nak tambah anak atau dalam perancngan nak tambah anak, jom baca perkongsian ini dari Dr Harlina Halijah Hj. Siraj, Pakar Obstetrik & Ginekologi merangkap Penyelaras Unit Perancangan keluarga PPUKM berkenaan pendapat beliau tentang perancangan dalam memiliki anak.

Berikut merupakan perkongsian yang diberi:

Islam sangat mementingkan perancangan & strategi. Apatah lagi dalam soal melahirkan nyawa baru di dunia ini.

Sebaik-baiknya setiap kehamilan itu ‘dirancang, dikehendaki dan ditunggu-tunggu’ (planned, intended, wanted). Kiranya bila dapat tahu pregnant lagi, rasa gembira nak sujud syukur. Bukan mengeluh atau tak rasa apa-apa.

– Waktu terbaik hamil:

usia 20-35 tahun. Waktu ni badan kuat dan risiko rendah. Lepas usia tu penat lain macam. Tapi bergantung la, kalau kahwin umur 36 nak buat macam mana

– Sebaik-baiknya jarak 2 tahun macam dalam Quran. Kan bagus tu ada panduan sangat jelas dari Allah. Kalau tak penting takde la sebut dalam Quran kan. Dlm 2 tahun, ibu bapa sempat bagi perhatian secukupnya kepada anak dan ibu juga sempat sembuh. Dr. Harlina cadangkan lepas 2 tahun, cerai susu, kemudian baru cuba lagi. Kiranya kalau dapat adik tu bila abg/kakak dah umur 2++

-Kaedah merancang: semulajadi dan cara moden.

Kehamilan tidak dirancang selalu berlaku bila ibu bapa rancang di mulut saja “hmmm kami nak tunggu lagi 2 tahun” tapi bila doktor tanya nak guna kaedah apa, mereka jawab tak nak guna.

– “Anak itu rezeki, jadi kita tak patut tolak rezeki (tak patut merancang)?”
Rezeki anak itu ada dengaan Allah. Yang akan menguruskan rezeki adalah ibu bapa. Kalau ibu bapa tak pandai mengurus, anak seorang dua pun tak terjaga kebajikannya.

Dalam soal ni kena tengok kemampuan kewangan, kesihatan isteri dan kepandaian mengurus keluarga. Kerana anak adalah amanah. Jika anak seperti terabai, adalah lebih baik untuk tidak menambah anak buat sementara waktu.

Dr.Harlina cadangkan juga pengantin baru untuk honeymoon dulu dalam 6 bulan, kemudian baru cuba dapatkan anak. Supaya boleh saling kenal hati budi dlm keadaan sihat. Kalau dah morning sickness bagai tak boleh undur dah. Hihi. Tapi ni bergantung la pada kehendak masing-masing.

– Kehamilan tak dirancang bukan hanya bagi kesan fizikal kepada ibu malah kesan emosi. Macam ada patient Dr.Harlina yg belum lagi anniversary ke-4 tapi dah mengandung kali ke-4. Kiranya tak sempat berehat langsung! Akhirnya kena jumpa dengan psychiatrist sebab wanita tu dah mula benci suaminya

– Allah marah orang *membunuh* anak kerana takut miskin. Merancang keluarga bukanlah membunuh anak. Sebab anak itu masih belum ada dalam rahim. Cuma kena jelas niat merancang: bukan “saya taknak anak dah” tapi “saya nak ambil berat dengan anak-anak yang sedia ada..”

Kita sebagai orang luar tak seharusnya tanya bila seseorang itu ingin tambah anak atau mengkritik mereka yang belum bersedia untuk ada keluarga besar. Hanya tuan empunya badan saja yang lebih tahu dan layak membuat keputusan ke atasnya.

Walaupun anak satu saja, asalkan hidup aman dan gembira!

Kesimpulan
1. Tanya diri
2. Tanya keluarga (suami)
3. Tanya doktor

Sumber:theAsianparent Malaysia


“Tak Kekok Basuh Baju Lipat Kain, Tak Janggal Basuh Berak Tukar Lampin. Ni Baru Imam Sebenar Our Real HERO!…’- Nasihat Padu!

Hidup berpasangan itu fitrah semula jadi, dan yang pasti setiap satu ada pasangannya. Perkahwinan adalah ikatan yang menyatukan dua jiwa untuk sama-sama mengharungi segala suka dan duka erti kehidupan.

Namun kehidupan berumah tangga kena saling memberi dan menerima. Begitu juga dalam hal tanggung jawab kepada anak. tidak boleh hanya satu pihak sahaja yang melaksanakannya.

Moga perkongsian ini memberi manfaat kepada kita semua.

IMAMKU

Bayangkan situasi ni…

Pada suatu petang…
Suami pegi masjid untuk Maghrib. Sebelum ke masjid, Alhamdulillah sempat masakkan nasi.
Si isteri pulak elok-elok azan maghrib, selesai masak lauk dan sayur.

OK, masa untuk solat!

Sementara tu bagi anak-anak makan buah, kengkonon nak bagi leka sementara masuk toilet.

Masuk bilik air, baru nak pee pee…

“Ummiiii, adik tumpahkan buah atas katil”

Ok, tak urgent. Sambung pee pee. Baru nak ambik wudhuk…

“Ummiiii, angah kacau lauk atas dapur”

Ok, ni urgent. Bahaya takut main dapur gas. Keluar-keluar tengok si anak teruna dah panjat atas kerusi, tengah pegang senduk kacau kuali. Kuali penuh air yang dia tuang ke dalam minyak bekas goreng ayam!

Dah settle yang ni, masuk semula toilet nak ambik wudhuk.

“Ummi, angah letak plastik atas kepala adik”

Ok, emergency. Keluar balik toilet. Tengok diorang seronok main bungkus plastic bag kat kepala.

“Jangan buat lagi macam ni, boleh MATI tau!”

Suara si ummi dah start pitching tinggi.
Pastu masuk toilet balik.

Tengok-tengok pukul 8.03pm baru nak solat maghrib. Huhuuu nanges.

Then encik hero pun balik dari masjid.
Rasa macam ada pasukan bomba dan penyelamat mai rescue?

Si sulung reporter tadi cerita balik semua kejadian.

“Ok takpa, nanti kita basuh”

“Ok takpa, nanti baba tukar cadar”

Penuh tenang, si baba pun terus tukar cadar, tekan mesin basuh.
Pastu senduk nasi, hidang lauk.
Tukarkan pampers, mandikan si kecik dan suapkan makan.
Ummi habis solat maghrib, makan together.
Habis makan, elok-elok azan Isyak.
Encik hero pun ambik wudhuk dan pi masjid semula.

Ada suami yang spend masa kat masjid, dari sebelum maghrib sampai lepas kuliah isyak.
Bagus, memang bagusss.

Tapi rupanya isteri dia kat rumah solat maghrib dekat pukul 8.30pm sebab uruskan anak-anak. Yang accident terkencing atas lantai, yang terberak sampai bocor atas sofa, yang bagi pecah pinggan, bagi tumpah air. Yang teriak lapaq susu lagi. Maklumlah, anak 4 orang setahun sorang kan!

Suami khusyuk je dengar kuliah isyak kat masjid. Sampai mengalir-ngalir air mata.

Tapi rupanya si isteri kat rumah pun menitis air mata sebab nak kencing pun kena tahan, kena bagi makan anak-anak yang mengamuk kelaparan, bagi menyusu baby yang meraung kehausan…

Suami kat masjid, habis kuliah sembang pulak. Siap bergurau dengan member, “wei, hang bila nak tambah tentera, aku ni nak masuk 5 dah tahun ni tau”

Padahal suami tu tak tau, masa bukak buku pink, isteri siap cakap kat Dr nak gugurkan kandungan sebab tak bersedia. Penat tak terhingga.

Balik masjid, suami goyang kaki atas sofa tengok TV, siap order teh O panas kat isteri.
Padahal isteri tadi dahlah belum mandi, baju bau susu masam, ketiak bau ikan kering, isyak pun takdan solat lagi.

Hmmmm

Jangan silap pahammm. Pegi masjid tu dituntut, sampai Nabi nak bakar rumah lelaki yang tak berjemaah kat masjid.

Tapi islam bukan hanya pada kuliah masjid semata. Bukankah Islam juga ajar berlaku ihsan dalam setiap aspek kehidupan? Ilmu dan praktikal perlu seiring. Dah dengar kuliah, balik tu santunilah juga keluarga, tolong-menolong dan kerjasama dalam kerja-kerja rumahtangga, tak gitu?

Syumul kan islam?

Jangan salah pahammm. Solat berjamaah di masjid tu tersangatlah awla.

Tapi islam juga ajarkan fiqh aulawiyat. Kalau dah anak setahun sorang kecik-kecik tu, paham-paham jelah ribut kat rumah tu macamana. Pertimbangkanlah sebaiknya, kalau perlu skip kuliah ke, atau boleh balik kejap antara maghrib dan isyak, usahakanlah mana yang perlu, utamakan yang wajib dulu.
You know your family and kids better.

Jangan lupa, abam kemain bersiap berhias berminyak-atar bagai nak ke masjid tu, buatlah jugak persiapan apa yang patut bagi isteri jugak boleh solat awal waktu kat rumah. Dah nak petang tu, jangan isteri je sibuk masak nasi, goreng lauk cuci pinggan kemas dapur, angkat baju kat ampaian, mandikan basuhkan berak anak, etc etc.

Lagi satu, nak anak setahun sorang tu boleh, tapi kalau isteri tak mampu physically dan emotionally, dan abam pun macam tak membantu sangat, takdenye dosa family planning tu bang. Bukannya membunuh pun.

Jangan sampai kemurungan bini abam nanti. Kakhana baru je jumpa sorang isteri yang 3x mai klinik insist nak gugurkan kandungan dia.

Apapun, TQ baba!
Walaupun pegi masjid, tapi tak tinggalkan isteri dan anak-anak kat rumah terkontang-kanting.
Tak kekok basuh baju lipat kain.
Tak janggal basuh berak anak tukar lampin.
Tak kisah masak nasi basuh pinggan.

To me, macam ni barulah IMAM SEBENAR, our real HERO.

Terima kasih mak & abah mertuaku sebab didik anak mak abah jadi suami dan baba yang baik! Doakan kami dapat didik anak-anak jadi pasangan dan imam yang baik juga, untuk keluarga dan untuk ummah❤


Wanita Tampil Tawar Diri Jadi Isteri Kedua, Izzue Islam Tegur Minta Jaga Hati Isteri

Setiap pasangan yang berkahwin semestinya mahukan zuriat sendiri, tetapi itu semua atas rezeki masing-masing. Ada yang baru kahwin terus dikurniakan dengan rezeki anak dengan cepat, malah ada juga yang menunggu bertahun-tahun baru ada rezeki anak.

Bagi yang belum dikurniakan rezeki anak, mungkin belum tiba masanya, jangan mengalah untuk berusaha dan mencari sumber kebahagiaan lain sementara menanti cahaya mata sendiri.

Sama seperti pelakon dan pengacara Izzue Islam dan isteri, Awin Nurin masih belum dikurniakan rezeki zuriat meskipun sudah sembilan tahun mendirikan rumah tangga.

Memetik laporan Melodi, Izzue berkata dia didatangi seorang wanita bertudung yang berani mati menawarkan diri untuk menjadi isteri kedua serta ingin melahirkan anak.

Kata Izzue, 32, dia dan Awin terkedu dengan tindakan wanita tidak dikenali itu yang disangka hanya bergurau semata-mata.

“Ini betul-betul terjadi ada seorang perempuan bertudung datang depan saya dan Awin di satu majlis pada pertengahan tahun.

“Tiba-tiba dia cakap dekat Awin yang dia okey nak jadi isteri kedua dan bagi zuriat. Mula-mula saya ingatkan dia bergurau rupanya dia serius. Cara dia cakap memang beria sangat.

“Saya dan Awin tak tahu nak respon apa. Ini kali pertama berlaku depan mata sendiri. Sebenarnya saya memang marah bila dia cakap macam itu.” katanya.

Ditanya mengenai perasaan Awin, pemilik nama Muhammad Izzul Islam Mazlan mengakui hati isterinya terguris namun tidak berlanjutan sehingga timbul pergaduhan.

“Tidak dinafikan memang beri kesan kepada kami tetapi tidaklah sampai huru hara dan bergaduh. Ada juga orang macam itu? Jadi kami akan berjaga-jaga dan bersedia apabila berada di luar.” jelasnya.

Dalam pada itu, pelakon drama Nasi Kerabu Untuk Che Abe mengingatkan individu terbabit untuk menjaga perasaan isterinya sebelum berkata-kata.

“Saya minta tolong sangat-sangat untuk jaga hati isteri saya. Jangan buat perangai macam itu, tak elok! Awak perempuan.. bertudung pula itu. Tak manis buat macam itu dekat isteri orang.” tambahnya.

Terdahulu, Izzue mendirikan rumah tangga bersama Awin yang merupakan pengurusnya pada 2 Jun 2013.


Muhasabah Diri Tentang Keberkatan Rezeki. Ini Senarai 25 Pengertian Yang Sungguh Mendalam!

Dalam berbicara tentang keberkatan dalam mencari rezeki, seseorang mukmin hendaklah menjauhi diri dari perbuatan maksiat.

Dalam apa pun jenis rezeki yang kita dapat, semua itu tidak lain dan tidak bukan adalah daripada Allah SWT.

TENTANG REZEKI.
1. Allah penentu segala rezeki. Tiada yang boleh mengatasi kehebatan dan kekuasaan Allah dalam hal rezeki.
2. Kita mesti beriman dan yakin dengan Allah sebagai pemberi rezeki dan rezeki yang Allah akan berikan kepada kita. Banyakkan berusaha, berdoa dan bertawakkal.
3. Jika Allah telah tulis bahawa rezeki itu milik kita, maka tiada siapa yang dapat menghalangnya.
4. Jika Allah telah tulis bahawa rezeki itu bukan milik kita, maka tiada apa yang dapat kita usahakan.
5. Setiap manusia yang dilahirkan, dia datang bersama rezeki masing-masing.
6. Setiap manusia ditentukan rezekinya sekian-sekian banyak. Selagi tidak sampai kepada had yang sepatutnya, maka dia tidak akan mati.
7,Kadang-kadang orang menumpang rezeki kita. Sebagai contoh, anak-anak yang menumpang rezeki hasil usaha ibu bapanya.
8 Kadang-kadang kita menumpang rezeki orang. Sebagai contoh, ibu bapa yang menumpang rezeki yang datang bersama kelahiran anak-anak mereka.
9.Kadang-kadang Allah memang kurniakan rezeki tersebut untuk kita. Maka kita mendapat manfaat langsung dari rezeki tersebut.
10.Kadang-kadang Allah jadikan kita sebagai asbab rezeki orang lain. Kita yang bekerja, dapat upah, digunakan untuk menyara ahli keluarga.
11. Kadang-kadang Allah jadikan rezeki makhluk lain asbab pekerjaan kita. Kita yang bekerja, dapat upah, digunakan untuk membeli makanan kucing peliharaan kita.
12. Kadang-kadang Allah mudahkan rezeki buat kita. Kadang-kadang Allah payahkan sedikit untuk melihat kita lebih berusaha, berdoa dan bertawakkal.
13. Kadang-kadang Allah datang rezeki yang tidak disangka-sangka kepada kita asbab kebaikan yang kita lakukan.
14. Jangan sesekali mendabik dada dengan mengatakan rezeki ini kerana usaha kita atau amalan kita yang tertentu. Kita tidak tahu sebab sebenar kenapa Allah memberi kita rezeki tersebut. Mungkin ada usaha atau doa orang lain untuk kita yang dimakbulkan oleh Allah.
15. Jangan sombong dan bercakap besar tentang rezeki. Ia hak milik Allah yang mutlak dan kekal menjadi rahsiaNya sampai bila-bila.
16. Jangan dengki dengan orang yang murah rezeki, lalu dibuat perkara yang bukan-bukan terhadapnya. Lebih-lebih lagi jika dia seorang yang pemurah. Kecuali dengki kita itu untuk kebaikan dan mahu menjadi kaya dan pemurah sepertinya.
17. Selalulah sangka baik dengan rezeki kerana itu adalah tanda sangka baik kita dengan pemberi rezeki iaitu Allah.
18. Rezeki akan jadi sangat sukar buat kita bila kita banyak buat maksiat. Tinggalkan dosa dan maksiat, bertaubat dan beristighfarlah setiap masa.
19. Rezeki juga boleh jadi sangat banyak untuk ahli maksiat sebagai istidraj kepada pemiliknya. Jangan sampai kita termasuk dalam golongan ini kerana kita akan semakin jauh dari Allah.
20. Rezeki bukan hanya dalam bentuk wang ringgit. Masa yang lapang, hati yang tenang, anak ramai dan soleh, isteri yang solehah, hutang yang selesai, tidur yang lena, perut yang tidak lapar, ada tempat untuk berteduh dan lain-lain perkara yang menyenangkan hidup juga adalah rezeki. Kita mungkin tak kaya tapi tak susah.
21. Syukur atas rezeki yang Allah bagi kepada kita dengan berkongsi rezeki dengan orang lain. Makin banyak yang kita kongsi, makin banyak yang Allah akan bagi.
22. Pada setiap rezeki yang Allah berikan kepada kita, pasti ada bahagian orang lain yang mesti diagihkan. Itulah zakat, sedekah dan hadiah.
23. Berhati-hati dengan segala macam amalan yang ‘katanya’ menjemput rezeki. Jangan sampai obses kita dengan hasil rezeki melebihi obses kita kepada pemberi rezeki.
24. Berpagi-pagilah dalam mencari rezeki. Pada setiap pagi, Allah yang maha pemurah menebarkan rezeki seluas-luasnya untuk ‘direbut’ oleh sekelian makhlukNya. Siapa cepat dia dapat!
25. Last sekali… rezeki terhebat, terbesar dan terindah ialah rasa cukup dengan apa yang ada dan tidak pernah mengeluh dengan apa yang tiada.
Selamat pagi semua.

– Rezeki sungguh Allah bagi bangun pagi ni, bagi kesihatan dan bagi idea untuk terus menulis buat manfaat semua pembaca –